Кўп миллатли аҳил оила\nЮртимизда миллатлар¬аро тотувлик ва ҳамжиҳатликни тарғиб қилиб келаётган Республика Байналмилал маданият маркази ташкил этилганига бу йил 25 йил тўлди. Мазкур марказ турли миллат вакиллари ўртасида ўзаро ҳурмат ва ишонч ¬руҳини қарор топтириш, дўстлик, биродарлик ришталарини мустаҳкамлашда муҳим аҳа¬мият касб этади.\nБугун дунёнинг турли бурчакларида ўзаро низолар содир бўлиб турган бир пайт¬да 130 дан ортиқ миллат ва элат вакиллари истиқомат қилаётган мамлакатимиздаги тинчлик-тотувлик, миллатлараро ҳамжиҳатлик билан ҳар қанча фахрлансак арзийди. Зеро, ҳақли равишда, юртимизнинг энг катта бойлиги—диё¬римизда умргузаронлик қилаётган турли миллат вакилларидан иборат халқимиз ва мус¬¬тақиллигимизнинг энг катта ютуғи улар ўртасидаги тотувликдир, деб айта оламиз.\nБугунги кунда Бухоро заминида ҳам 30 дан ортиқ миллат вакиллари бир оила фарзандларидек тинч-тотув ҳаёт кечириб, шавкатли меҳнатлари билан Ватанимиз тараққиётига муносиб ҳисса қў¬шишмоқда. Уларнинг ўз урф-одат ва расм-русумларини тўлиқ адо этиши учун барча шароит ва имкониятлар муҳайё. Воҳада рус, туркман, турк, немис, корейс, яҳудий каби 11 та миллий-маданий марказ фаолият юритаётгани ва улар қошида ташкил этилган бадиий жамоалар шу миллатларнинг санъати, анъана ва удумларини ўзида акс эттирган дастурларини турли байрам тадбирларида мунтазам намойиш этиб келаётгани фикримизнинг ёрқин тасдиғидир. Айниқса марказлараро яқин ҳамкорлик алоқалари йўлга қўйилгани турли миллат вакиллари орасидаги дўстлик алоқаларини янада мустаҳкамлашга хизмат қилади.\n—Маҳалламиз фуқаролар йиғини ҳудудида тўрт минг¬дан ортиқ аҳоли истиқомат қилади,—дейди Қоровулбозор туманидаги "Тинчлик" МФЙ раиси Зулхумор Раҳматова.—Бу ерда қозоқ, арман, қирғиз, украин сингари йигирмадан ортиқ миллат вакиллари аҳилликда ҳаёт кечирмоқда. Улар орасида ўқитувчи, шифокор, нефть ва газ соҳаси мутахассислари, автотранспорт хизмати ходимлари, қў¬йинг¬ки, жамиятимизнинг ҳар бир бўғинида муносиб ўринга эга фуқаролар юрт истиқболи йўлида меҳнат қилмоқдалар.\n—Жонажон Ўзбекистонимиз шу заминда истиқомат қилаётган барча миллат ва элатлар учун ягона Ватандир,—дейди мазкур маҳалла фаолларидан бири, рус миллатига мансуб Лидия Ткаченко.—Мамлакатимизда ўз ти¬лимиз, маданият, урф-одатларимизни асраб-авайлаш, ри¬вожлантириш ва келгуси авлодларга мерос қолдириш учун зарур шароитлар яратилгани кўнглимизга ғурур бағишлайди. Давлатимизнинг бизга алоҳида ғамхўрлиги ва қўллаб-қувватлашини ҳамиша ҳис этиб турамиз. Узоқ йиллик меҳ¬натларим истиқлол даврида ўз эътирофини ¬топиб, мамлакатимиз Биринчи Президенти томонидан "Дўст¬лик" ордени билан тақдирланганим ана шу эътиборнинг яна бир тасдиғи, десам муболаға бўлмайди.\n—Юртимизда биз, ёшларга кўрсатилаётган ғам¬хўрлик ва эътибор ниҳоятда беқиёс,—дейди қоровулбозорлик қозоқ миллатига мансуб ёшлардан бири Давлет Каржабов.—Яратилган имкониятлардан муносиб фойдаланган ҳолда мен ҳам спорт билан шуғулланиб келяпман. Таэквандо бўйича бир неча бор республика чемпионатларида фахрли ўринларни эгалладим. Россиянинг Анапа шаҳрида бўлиб ўтган халқ¬аро ¬мусобақада 3-ўринни қўлга киритдим. Ўзбекистонда туғилиб, камолга етаётганим менинг бахтимдир.\nДарҳақиқат, мамлакатимизда яшаётган ҳар бир қардош миллат вакиллари ана шундай фахр ва ифтихор туйғуси билан яшамоқда.


Coca Cola Суперлигаси. 26-тур лауреатлари / CHAMPIONAT.asia\n14:30"Милан" Калабрия билан шартномани узайтирмоқчи 0 14:08"Челси" ёзда Нагельсманни таклиф қилишга уриниб кўради 3 14:01Спортчилар ижтимоий тармоқларда 0 13:55ОЧЛ-2021. "Пахтакор" учинчи саватчадан жой олди, АГМК плей-оффда ютса тўртинчи саватчада бўлади 16 13:45Ла Лига. Мессисиз ўйнайдиган “Барселона” “Эльче” майдонига сафар қилади ва 20-турнинг бошқа ўйинлари превьюси 0 13:20Eplmanager.com. Янги "The Merseyside league" совринли лигасини кутиб олинг! 2 13:19Осиё футболи: Хитой Суперлигасининг қимматбаҳо юлдузлари билан танишамиз (6-сон) 4 12:55"Испаниядаги йиғин, "Химки"га ўтмагани, Бельгия ва Францияга қарши ўйинлар ҳақида" — Иброҳимҳалил Йўлдошев билан интервью 6 12:41Бернард қишда "Эвертон"дан кетиши мумкин 1 12:10"Лестер" юқори маош сабаб Эриксенни ижарага олишдан бош тортди 1 11:48Франция чемпионатининг декабрь ойидаги энг яхши ўйинчиси маълум 1 11:25Льоренте учун "Удинезе", "Атлетик" ва "Беневенто" даъвогарлик қилмоқда 0 11:01Карикатура: "Зидан, уларни қўйиб юбор" 5 10:38"Ювентус" 20 ёшли форвард билан шартнома имзолади 8 10:15Расман: Милик "Марсель"га ўтди 1\nCoca Cola Суперлигаси. 26-тур лауреатлари\n04 дек 2020 15:16\nТеглар : 26-турТур лауреатлариCoca Cola Суперлига\nCoca Cola Суперлигада 26-тур беллашувлари бўлиб ўтди.\nСайтимиз ўз анънасига содиқ қолган ҳолда тур лауреатларини аниқлади.\n"Локомотив" дарвозабони Жавоҳир Илёсов якунланган турда "Насаф" билан баҳсда ажойиб ўйнади. Қаршиларнинг кўплаб ҳужумлари ва зарбаларидан кейин Илёсов жамоасини голлардан қутқариб қолди ва ҳақли равишда championat.asia талқинига кўра 26-турнинг энг яхши дарвозабони деб топилди.\n"Қўқон-1912" ярим ҳимоячиси Қувондиқ Рўзиев "Навбаҳор" билан баҳсда чиройли гол уришга муваффақ бўлди. Жарима майдони ташқарисидан чамаси 20 метрлардан гол урди. Шу тариқа Қувондиқ Рўзиевнинг голи Championat.asia талқинига кўра турнинг энг чиройли голи деб топилди.\nБу турда АГМК ўз майдонида лигада қолиш учун курашган "Бухоро"ни қабул қилиб 3:1 ҳисобида ғалаба қозонишди. Баҳс давомида Ҳусниддин Ғофуров жуда ҳам фаол бўлди ва гол уришга эришди. Шу боис Championat.asia талқинига кўра Ҳусниддин Ғофуров 26-турнинг энг яхши футболчиси деб топилди.\nЧемпионатнинг сўнгги турида "Машъал" ўз майдонида "Металлург"ни қабул қилди ва 1:0 ҳисобида зафар қучган. Баҳс давомида муборакликлар яна гол уришлари мумкин эди, бироқ пенальтидан унумли фойдаланилмади. Дилявер Ваниев Championat.asia талқинига кўра 26-турнинг энг яхши мураббийи деб топилди.\n04 дек 15:40:53\nАзим Ахмедовни голиям қолишмади шуниям айтиб ўтиш керак\n04 дек 16:01:46\nИккала гол хам чиройли булди Чемпионат асия сурови узи учун мухлисларники бошкача\n04 дек 15:40:00\nҚувон кеча шедевр гол урди\n04 дек 16:51:28\nҚувондиқ "санчиб" қўйди\n04 дек 18:08:19\nАзим Ахмедов кокиб куйди..\n04 дек 17:46:51\nҚуйи лигага равона бўлиш наминацияси Бухорога насиб қилди.


Ибн Синонинг Италияда сақланаётган қўлёзмасидан аниқ нусха нашр қилинади ва фильм яратилади - Zamin.uz\n12:23 / 09.02.2020\n«Ўзбекистон маданий мероси дунё тўпламларида» лойиҳасининг биносида Ўзбекистон маданий меросини ўрганиш, асраш ва оммалаштириш бўйича Бутунжаҳон жамияти раиси Ф. Абдухолиқов ҳамда Италия Республикасининг Ўзбекистондаги элчиси Андрео Бертоцци ўртасида учрашув бўлиб ўтди.\nУчрашув чоғида «Ўзбекистон маданий мероси дунё тўпламларида» туркумидан Италияда сақланаётган маданий меросимиз дурдоналари ҳақида китоб-альбом ва фильм яратиш ҳақида ҳам сўз борди.\n— Биз ана шу йирик лойиҳани амалга ошириш учун ёрдам кўрсатишга тайёрмиз, — дейди Италиянинг Ўзбекистондаги элчиси Андрео Бертоцци. — Таниқли шарқшунос олимлар билан алоқа ўрнатиш учун Италия музейларига мурожаат қиламиз.\nХусусан, Неополь шарқшунослик университети (Università degli Studi di Napoli «L'Orientale») билан мустаҳкам алоқа ўрнатганмиз. Римдаги Ла Сапиенца университети олимлари Самарқандда тадқиқот олиб боришмоқда. Ушбу олимлар билан ҳамкорлик келгусида Ўзбекистоннинг Италиядаги маданий мероси дурдоналарини тадқиқ этишда ҳам ўз самарасини беришига умид қиламиз\nШу билан бирга, Италияда медиа-евентлар ўтказиш масаласи ҳам муҳокама қилинди.\n— Жорий йилда лойиҳамиз доирасида буюк боболаримиз, хусусан, Абу Али ибн Сино мероси ҳақида ҳам янги фильмлар суратга олиш, янги китоб-альбомлар чоп этиш кўзда тутилган, — деди Ўзбекистон маданий меросини ўрганиш, асраш ва оммалаштириш бўйича Бутунжаҳон жамияти раиси Ф.Абдухолиқов.\n— Жумладан, Британиянинг Clan Production студияси билан ВВС телекали учун Ибн Сино ҳақида фильм суратга олиш режалаштирилган. Шунингдек, улуғ алломанинг жаҳондаги қатор кутубхоналарда сақланаётган қўлёзмалари ҳақида фотоальбом ва фильм яратишни ҳам кўзда тутганмиз. Бу лойиҳалар Париждаги «Авиценна-Франция» жамияти ва Eriell Group компанияси кўмагида амалга оширилади. Болонья университетида сақланаётган мазкур қўлёзманинг факсимилеси доимий ҳамкорларимиздан бири Австриянинг Mueller&Schindler нашриётида тайёрланади.\nИбн Синонинг машҳур «Тиб қонунлари» асари XV асрда лотин тилига таржима қилинган ва ўша пайтдаёқ Инжилдан сўнг Европада энг кўп босилган китобга айланган. Мазкур қўлёзма эса асарнинг иврит тилидаги нашри бўлиб, у алломанинг энг қимматли қўлёзмаларидан бири саналади. “Замин” янгиликларини “Facebook”да кузатиб боринг\n21-03-2020, 18:51, Маданият\n26-02-2020, 08:30, Маданият\n16-02-2020, 07:20, Маданият\n19-12-2014, 23:33, Маданият\nКеча, 22:45, Дунё\nВадим Абрамов "Пахтакор", Жасур Жалолиддинов, Мурод Холмуҳаммедов ва Элдор Суюнов ҳақида гапирди\nКеча, 19:44, Спорт\nКеча, 12:09, Ҳаёт тарзи\nКеча, 07:38, Дунё


КХШТдан чиқиш Ўзбекистон Қуролли Кучларининг мустақиллигини таъминлади\n14 Oktabr 23:25 / Published in Ўзбекистон янгиликлари\nКоллектив хавфсизлик шартномаси ташкилотини яратган ҳужжат Тошкентда имзоланди. Биринчилардан бўлиб Ўзбекистонни тарк этди. Шундан сўнг, у яна қайтиб келди, шундан кейин у яна кетди. Бу қарор ҳар жиҳатдан тўғри эди, чунки ўша пайтда республиканинг ҳарбий кучлари мустақилликка эришдилар. Худди шу нарса бутун мамлакат учун ҳам амал қилади.\nРоссия КХШТ тузилгандан кейин ўзини ҳарбий иттифоқчилар билан таъминлади. Вақт ўтиши билан мамлакатнинг ривожланиш ёъналиши аста -секин ўзгарди ва охир -оқибат ҳарбий блок маълум сиёсий кучга эга бўла бошлади.\n2012 йилда Ислом Каримов иттифоқ Россиянинг шахсий манфаатлари учун ишлатилганидан мамнун эмас эди: ички низоларни ҳал қилиш, ЕврАзЭС билан ҳамкорлик ва Афғонистондаги вазиятни ҳал қилиш. Ўшанда ҳам Каримов Толибон ва Ислом Республикаси ҳукумати ўртасидаги зиддиятни ҳарбий куч ишлатмасдан, икки томонлама мулоқот ёрдамида ҳал қилиш кераклигини тушунди.\nВақт ўтиши билан КХШТ низомлари янада сиёсий мотивга эга бўлди. Шартномада иштирок этувчи мамлакатларда рус қўшинларининг кўпайиши Россиянинг республикага таъсири кучига бевосита таъсир кўрсатди.\nАфғонистонда ҳокимиятни зўрлик билан тортиб олиш ҳақидаги хабарни Марказий Осиё учун таҳдид қилувчи омил сифатида ишлатган ҳолда, Россия ва КХШТ вакиллари 2021 йилда Ўзбекистонни ҳарбий алянс сафига қайтариш зарурлигини таъкидламоқчи.\n2006 йилда Тошкент фавқулодда вазиятда ташкилотга қайтаётган эди, айнан унинг ҳудудида, Андижонда қуролли тўқнашувлар туфайли, чунки КХШТда қатнашиш республикага Ғарб қўйган эмбарго зарарли таъсиридан ўзини ҳимоя қилишга ёрдам берди.\nЭнди вазият яна такрорланиши мумкин. Россия «Толибон» билан алоқаларга эга, яъни назарий жиҳатдан республиканинг КХШТга қайтиши зарурлигини таъкидлаш учун махфий махсус операция доирасида террор хуружларини осонлаштириши мумкин.\n«Ўзбекистонга Россия назоратидаги ҳарбий иттифоқ билан боғланиш шарт эмас. Бу сиёсий Кабалага айланади, у келажакда Тошкентни ЕОИИга киришга мажбур қилади ва ЖСТга аъзо бўлиш имкониятидан маҳрум бўлади”, – дейишди ғарблик экспертлар.\n2012 йилда КХШТни тарк этгач, Тошкент тўғри танловни амалга оширди, бу эса 2021 йилда тез ривожланаётган Марказий Осиё республикасига айланишига имкон берди, бу минтақанинг қолган қисмини ўз атрофида бирлаштиришни ва дунёнинг илғор давлатлари билан диверсификатсияланган, мустақил савдони бошлашни хоҳлайди.\nTagged under: КРЕМЛ, КХШТ, МОСКВА, РФ, ТОШКЕНТ, ХАВФСИЗЛИК, ШАРТНОМА


Сизларга ҳадис айтиш ниятим йўқ\n08:00 / 06.10.2020 318 pdf Ўқиш режими + -\nИброҳим ибн Абдуллоҳдан ривоят қилинади: «Аммамнинг уйига бордим. Аммаваччаларим билан кўришмоқчи эдим, қаергадир кетишган экан. Аммамдан сўрасам, «Абдуллоҳ ибн Довуднинг олдига кетишди», дедилар. Уларни кутиб ўтирдим. Улар кеч келишди. Келишди-ю, Абдуллоҳ ибн Довуд билан бўлган воқеани айтишга тушиб кетишди: «Уни қидириб уйига борсак, йўқ экан. Уйдагилар Абдуллоҳни боғда дейишди. Боғига бордик. Салом бериб, бизга ҳадис айтиб беришини сўрадик. Шунда у: «Мен мана бу ишлар билан банд бўлганим учун сизларга ҳадис айтиб бера олмайман. Менинг тирикчилигим шу боғда. Уни суғориш керак. Бу ишларни қилишга мендан бошқа одам йўқ», деди. «Боғингизни биз суғориб берамиз», дедик. Абдуллоҳ бундан хурсанд бўлди. Челаклаб сув ташиб, боғни суғордик. Кейин унга: «Энди ҳадис айтиб беринг», дедик. У табассум билан: «Мен сизларни ҳадис айтиб бериш учун ишлатганим йўқ. Сизлар бўлса ҳадис эшитиш учун ишладинглар», деди».\n«Олтин силсила – саҳиҳул бухорий» 6-жузи қайта нашр қилинди!\n15:25 / 05.10.2020 417\n«Ҳилол» журналининг 10 (19)-сони нашр қилинди!\n16:57 / 05.10.2020 452\nСувнинг инсон ҳаётида тутган ўрни ҳақида Қуръондаги оятларни ўқир эканмиз, бугунги кун кўзи билан қараганда ҳамма биладиган оддий далиллардек қабул қилишга давоми...\n758 15:14 / 11.07.2020\n4895 11:45 / 23.03.2019\n1955 21:03 / 06.11.2018\n48 11:06 / 03 май\n59016 11:58 / 10.10.2018


Латофатли Лоланинг янги видеоклипини суратга олиш жараёнидан батафсил маълумот ва фоторепортаж » PopCorn.uz - Шоу Бизнес олами хақиқати\nЛатофатли Лоланинг янги видеоклипини суратга олиш жараёнидан батафсил маълумот ва фоторепортаж\nСана: 29.03.2016 1692 қайноқ\nКуни кеча эстрадамизнинг латофатли хонандаси Лола барчанинг севимли қўшиғига айланган “Соғиндим” таронаси учун видеоклип суратга олиш ишларини бошлаб юборганлиги тўғрисида маълум қилган эдик. Бугун мазкур жараённинг иккинчи куни ўз ниҳоясига етди.\n“Соғиндим” видеоклипи ўзгача ва кутилмаган сюжетни ўз ичига олган бўлиб, бугун унда бош ролларни ижро этган қаҳрамонларни маълум қилсак бўлади. Демак, ушбу клипда бош ролларда Лола ҳамда Йигитали Мамажонов ижро этмоқда. Маълумки, Йигитали бундан олдин ҳам Лола билан ҳамкорликда ишлаган эди. У суратга тушган таронанинг клипи ҳозирги кунгача мухлисларини йўқотгани йўқ.\nНавбатдаги суратга олинаётган клипнинг жараёни ҳам ўта қизғин ва юқори кайфиятда бўлиб ўтганини инобатга олсак, у барчага манзур келиши шубҳасиз.\nМазкур видеоклипни суратга олиш учун жалб этилган ижодий гуруҳ ҳақида яна бир бор эслатиб ўтамиз, режиссёр Санжар Маткаримов, унинг ёрдамчиси Ихтиёр Бахтиёров. Иккинчи режиссёр Мансур Васати, оператор Рустам Муродов. Пардозчи Рената Искандарова, Либослар бўйича рассом Ҳилола Шер, визажист Диана Якушева. Картина директори Баҳриддин Шамсиддинов.\nДемак, латофатли Лоладан тез кунда яна бир янги клипни кутиб қолинг. Ҳозирча фотосуратларни томоша қилинг ва бизни кузатишда давом этинг.


Ўзбекистон Республикаси туризм соҳаси субъектларига!\nСўнгги маълумотларга кўра, илгари кузатилмаган, Хитойнинг Ухань шаҳрида тарқалган коронавирус (2019-nСoV) бугунга келиб Австралия, Вьетнам, Корея Республикаси, Малайзия, Непал, Сингапур, АҚШ, Таиланд, Франция, Япония ва қатор бошқа мамлакатларда аниқланган. Хитой ОАВларига кўра, коронавирус эпидемияси туфайли мамлакат ҳукумати маҳаллий туроператорларга ва турагентларга мамлакат бўйлаб ҳамда хорижга чипта сотишни тақиқлаган. Шу билан бирга, Россия, Малайзия, Филиппин, Грузия каби қатор давлатлар ҳам эпидемиологик вазият нормаллашувига қадар Хитойга ва Хитойдан амалга оширилувчи турларга тақиқлов белгилади.\nЙўлбўйи ва туристик инфратузилмалар Республика ишчи гуруҳи томонидан ўрганилмоқда\nЎзбекистонда маҳаллий ҳамда хорижий сайёҳлар учун қўшимча қулай шароит яратиш мақсадида АГТКС, АГҚС ва АЁҚСларни замонавий талабларга мувофиқ жиҳозлаш ва мослаштиришга доир қатор ишлар амалга оширилмоқда.\nПрезидент бошчилигида туризмни ривожлантиришга доир ўтган йиғилишда қандай масалалар муҳокама қилинди?\nПрезидент Шавкат Мирзиёев 28 январь куни туризмни ривожлантириш, жисмоний тарбия ва спортни янада оммалаштириш масалалари бўйича йиғилиш ўтказди. Бош вазир ўринбосари, Туризмни ривожлантириш давлат қўмитаси раиси Азиз Абдуҳакимов йиғилишдан сўнг шу ҳақида интервью берди.\nMeal&Drinks Choice Award: IV анъанавий ресторан мукофоти ғолиблари эълон қилинди\nПойтахтдаги Hyatt Regency Tashkent меҳмонхонасида Meal&Drinks Choice Award IV анъанавий ресторан мукофотининг тақдирлаш маросимида 2019 йил бўйича Ўзбекистоннинг энг яхши ресторан, кафе ва барлари номи эълон қилинди.\nЗиёрат, тиббиёт ва гастрономик туризм турлари янада ривожлантирилади\nЎзбекистон Республикаси Президенти ўтган йилги парламентга қилган мурожаатида бошқа соҳалар билан бир қаторда туризм соҳасидаги устувор вазифаларни ҳам белгилаб берган эди. Давлатимиз раҳбари томонидан қўйилган топшириқлар ижроси доирасида йил давомида кўплаб ишлар амалга оширилди.\nТашрифлар бугун: 9865


Бахтиёр Ашурматов ОКМКни қандай кайфиятда тарк этди? Ёхуд собиқ мураббийнинг кетар чоғидаги жиддий гаплари\n31 декабрь, 2018, 12:55\nТеглар:Бахтиёр Ашурматов | АГМК\nУ энди "Бухоро"ни бошқаради.\nОКМК клубида қандай ўзгариш юз берганини ҳамма билади. “Бунёдкор”ни бошқариб келган Миржалол Қосимов бундан буён ОКМК жамоасига устозлик қилади. Шу тариқа, олмалиқликларни Ўзбекистон Кубогини қўлга киритишига сабабчи бўлган Бахтиёр Ашурматовга чиқиш эшиклари кўрсатилди. Ушбу жамоани ёзда қабул қилиб олган Бахтиёр Аъзамовичнинг у ердаги фаолияти узоққа чўзилмади. Аммо у қисқа фурсат ичида ОКМКнинг тарихини ёзиб кетди. Шунга қарамай, унинг истеъфога чиқариб юборилгани кўпчиликни ажаблантирди. Ҳар ҳолда Ашурматов ОКМКда ёмон ишлагани йўқ. У Ўзбекистон Кубогини қўлга киритди ва жамоани Осиё Чемпионлар лигаси плей-оффига олиб чиқди. Тўғри, чемпионатда жамоа у қадар ишончли қатнаша олмади ва Суперлигада қолиш учун плей-офф баҳсида иштирок этишига мажбур бўлди. Аммо муҳими Ашурматов ОКМКни Суперлигада сақлаб қолди. Кўпчиликни уни бошлаган ишини охирига етказиб қўйишини кутишганди. Ҳар ҳолда Бахтиёр Аъзамович ОКМК билан Чемпионлар лигасида иштирок этишга муносиб эди. Лекин ОКМК раҳбарияти Миржалол Қосимов номзодини маъқул кўрди. Айтиш мумкинки, футболимиз афсонаси чиндан ҳам мураббийлик фаолиятида айниқса, охирги йилларда ўзидан илиқ таассурот қолдирди. У мураккаб аҳволда қолган “Бунёдкор”ни муносиб тарзда бошқаргани кўпчиликка ёқди. Шу боис ОКМК ўз олдига катта мақсадларни қўяётгани боис янги марраларни бу сафар Қосимов билан забт этишни кўзлаб турибди. ОКМКдаги мураббий ўзгариши ҳақида клуб расмийлари ва Миржалол Қосимовнинг ўзи ҳам ўз фикрларини билдириб ўтишди. Аммо истеъфога чиқарилган Бахтиёр Ашурматовнинг бу борадаги муносабати қандай бўлгани ҳаммага ҳам қизиқ туюлса керак. Натижада амалдаги Кубок соҳиби билан жонли мулоқот олиб бордик.\n“Олмалиқ футболида ўчмас из қолдира олдик”\nОлмалиқлик мухлисларда барибир ушбу мураббий бошқача таассурот қолдиргани аниқ. Асосийси, ОКМК билан Ўзбекистон Кубогини қўлга киритди ва жамоани Осиё Чемпионлар лигаси плей-офф босқичига олиб чиқди. Ҳаммаси ОКМК клубининг тарихида илк бор содир бўлди. Бироқ мана шундай муваффақиятларга эришган мураббийнинг истеъфога чиқариб юборилгани бироз тушунарсиз бўлди. Ушбу истеъфони шахсан ўзи қандай қабул қилган деб ўйлайсиз? Бунга энг яхши жавобни ўзидан эшитамиз.\n- Бу йилги мавсум мен учун жуда ҳам қизиқарли ва кутилмаган ҳодисаларга бой бўлди. Мавсумни аввалига дўстим Улуғбек Бақоев билан бирга “Бухоро”да бошладим. Ёзда эса ОКМК жамоасини қабул қилиб олдим. Сўнг Ўзбекистон Кубогининг кутилмаганда жамоамиз томонидан қўлга киритилиши...Кейинчалик эса афсуски, “Истиқлол” билан Суперлигада қолиш учун ўтиш ўйинида иштирок этдик. Йил якунига кўра йилнинг энг яхшилари қаторига номзодимнинг қўйилиши, кейин эса мана бу истеъфо. Шунга қарамасдан биз жамоа билан биргаликда Олмалиқ футболида ўчмас из қолдира олдик. Олмалиқлик мухлисларга Осиё Чемпионлар лигаси ўйинларини кўриш имконини яратдик. ОКМК клубининг янги даражага кўтарилишига ўз ҳиссамизни қўша олдик. Бир нарсани очиқ тан олишим керакки, Осиё Чемпионлар лигасида мураббий сифатида қатнашишни катта ниятлар билан кутаётгандим. Бироқ клуб раҳбарияти билан гаплашганимиздан кейин шу қарорга келинди. Мен раҳбариятнинг қарорини тўғри тушундим. Аммо очиғини айтиш керак, уларнинг бу қарорини қабул қилиш мен учун оғир бўлди.\n“Очиғи, ОКМКда ишлашни хоҳловчилар кўплигини билмаган эканман”\nЭнди масалага янада чуқурроқ ёндашадиган бўлсак, шамол бўлмаса дарахтнинг учи қимирламайди деганларидек, ОКМКда мураббий алмаштирилиши ҳақидаги ўзгариш олдиндан гапирилаётганди ва балки бу ҳақида Ашурматовнинг ўзи ҳам эшитган бўлса ажаб эмас. Умуман олганда, унинг клубдан истеъфога чиққани ҳақида айнан ким маълум қилган? Унинг жавоби эса янада қизиқ ва аҳамиятли бўлди.\n- Ҳа, тўғри, шундай гап сўзлар бўлаётган эди, - дея гапни давом эттирди, Ашурматов. - Кубокни қўлга киритганимиздан кейин эса бундай миш-мишлар озгина ортга чекинганди. Аммо Суперлигада муваффақиятсиз қатнашганимиздан сўнг яна ўша гап-сўзлар пайдо бўлди. Бўлаётган бундай гап-сўзлар ва ишлар рост ёки ёлғонми, очиғи эшитиб ўзим ҳам ҳайрон бўлиб қолдим. Кимдир қўлини кўксига қўйиб ОКМКда ишлашга тайёрман деб борган, қайсидир мураббий ўз вакилини жўнатиб ишлашга тайёрмиз деган, яна қайсидир мураббий ишлаш хоҳишини билдирган. Очиғи, ОКМКда ишлашни хоҳловчилар шунчалик кўплигини билмаган эканман. Олдин мураббийлар ўртасида бир-бирига ўзаро ҳурмат бўларди. Илгари мутахассисга бирор жамоадан таклиф бўлса, у ерда мураббий ишлаб турган бўлса, ишлаётган жойига бориш мураббий учун ор ва уят ҳисобланарди. Таклиф қилган жамоа раҳбарига вақтинчалик рад жавобини бериб, олдин ҳозир ишлаётган мураббийнинг шартномаси тугасин ёки бўлмаса аввало узил-кесил истеъфога чиқаринглар, кейин бораман дейиларди. Ҳозир эса сумкасини кўтариб ўша ерда ишлашга тайёрмиз деб ўз номзодларини таклиф қилишяпти. Кимнидир ўрнига ҳар хил йўллар билан жойлашишга ҳаракат қилаётган инсонлар шу нарсани унутмаслиги керакки, ўша ишлаётган инсонни ҳам бола-чақаси, оиласи бор. Ишдан бўшаса яқин инсонлари ўз яқини учун хавотир олади, асабийлашади, унинг учун жон куйдиришади. Айтмоқчи бўлганим шуки, ўз оиласини боқиш учун ҳар хил қабих йўллардан фойдаланмаслик керак. Мураббий натижа кўрсата олмадими, унда уни ишдан бўшатишади. Ана ўшанда бўшаган ишга боравер, шунда ҳеч ким хафа бўлмайди ва омад тилайди.\n“Қосимов билан бош мураббий бўлганидан сўнг гаплашмадим”\nАшурматовнинг ОКМКдаги ўрнини унинг ўзи жуда ҳурмат қиладиган мураббий – Миржалол Қосимов эгаллади. Қизиқ, ушбу мутахассис Бахтиёр Аъзамовичнинг ўрнини эгаллашдан аввал у билан бу масалада гаплашдимикин?\n- Миржалол Қўшоқович Қосимов билан ОКМКга бош мураббий бўлганидан кейин гаплашганим йўқ. Охирги марта йил якунига бағишланган тақдирлаш маросимида кўришган эдик, - деди собиқ мураббий.\n“Клубдан кетиш мен учун оғир бўлди”\nБахтиёр Ашурматовнинг дабдурустдан клубдан кетгани ўзи учун оғир зарба бўлди деяётганлар ҳам бўляпти. Хўш, бу масалада у қандай фикрда экан?\n- Тўғриси, клубдан кетишим мен учун оғир бўлди. Чунки мураббий сифатида Осиё Чемпионлар лигасида қатнашиш, мураббийлик маҳоратимни ошириш, ўзбекистонлик мухлисларнинг меҳрини қозониш, Олмалиқда футболни ривожлантириш ва яхши жамоа тузиб Осиё Чемпионлар лигасида ҳам сенсация кўрсатиб, футболда имконсиз нарсанинг ўзи йўқлигини исботлаш учун ажойиб имконият эди. Лекин бу истеъфо мени янада кучлироқ бўлишга, ўз устимда кўпроқ ишлашимга, мураббий сифатида янада кучлироқ бўлишга ундайди.\nКумиков багажида олинган кубок.\n100% qo‘wilaman..Ashurmatov murabbiy emas..Mirjalol gullatadi hali AGMKni...\nБахтиёр Ашурматов: Пенальти борасида Холмуҳаммедовга рақобат қиладиган футболчи дунёда жуда кам


Адабиëт бўйича Нобел немис ëзувчисига тегди\n26 ноябр 2020, Тошкент вақти: 04:17\nНобел ҳафталигининг навбатдаги қаҳрамони адабиëт бўйича бу нуфузли мукофотнинг янги соҳиби¸ асли руминиялик немис ижодкори Ҳерта Мюллер бўлди.\n8 октябр куни Швеция академиясининг доимий котиби Питер Энгланд халқаро майдонда¸ хусусан ижодкор зиëлилар томонидан катта қизиқиш билан кутилган баëнотни эълон қилди.\n- 2009 йилги адабиëт бўйича Нобел мукофоти қуйма шеърият ва самимий наср орқали мазлумлар манзарасини чизиб берган немис ëзувчиси Ҳерта Мюллерга тақдим этилди¸ дея эълон қилди жаноб Энгланд.\n1987 йили ўшанда ҳамон Чаушеску мустабидлиги остида эзилиб ëтган Руминиядан Германияга қочиб ўтган 56 яшар Мюллер¸ ўзининг "Niederungen" деб номланган илк асари билан 1982 йили ижод майдонига кирган эди. Коммунистлар цензураси чўлтоқ қилган бу асар 1984 йили Германияда асл ҳолича нашр қилинган ва Руминиядаги немис тилли кичик қишлоқ ҳаëти акс этган бу қисса дарҳол қўлма-қўл бўлиб кетган эди.\nЧаушеску махфий хизмати билан ҳамкорлик қилишга рози бўлмаганидан сўнг мунтазам таъқиб ва тазйиққа учраган Мюллер¸ ўз асарларида ҳам айнан мустабидлик машинаси ғилдираклари остида мажақланган тақдирларни тасвирлади.\nШвециядаги Нобел қўмитаси ҳайъатини ҳам Мюллер ижодининг айнан ана шу жиҳати ўзига ром этган кўринади.\n- Мюллер асарлари бир томондан¸ жуда¸ жуда ўзига хос¸ ўзига мос тил¸ иккинчи томондан мустабидлик остида ўсиб¸ улғайганлар¸ хусусан мустабид тузумда миллий озчилик ўлароқ яшаганлар¸ айни пайтда ўз оиласида бегона бўлиб ўсган одам ҳикояси омухтасидир. Ҳерта Мюллернинг айтишга арзигулик жуда¸ жуда кучли ҳикоялари бор¸ дея унинг ижодига баҳо берди Нобел қўмитаси вакили Питер Энгланд.\nБир миллион 400 минг долларлик мукофотнинг Ҳерта Мюллер ва бошқа совриндорларга 10 декабр куни Швеция пойтахти Стокҳолмда топширилиши кутилмоқда.\nАдабиëт бўйича Нобел мукофоти 1901 йили швециялик ихтирочи Алфред Нобел ўз номида мукофот таъсис қилганидан бери жаҳон адабиëтига катта ҳисса қўшган ëзувчи-шоирларга бериб келинмоқда.\n108 йиллик тарихида адабиëт бўйича бу мукофот 7 маротаба ҳеч кимга берилмаган ва унга ажратилган маблағ махсус жамғармаларга берилган.\nАдабиëт бўйича Нобел мукофотига тавсия этилган ижодкорлар орасида дунëнинг ном қозонган мустабидлари - Иосиф Сталин¸ Бенито Муссолини ва Адолф Ҳитлерлар ҳам бор.


Ўзбекистонда ОИТСга чалинган аёллардан соғлом болаларнинг туғилиши 98-99 фоизга етди\n13:03 / 21.07.2015\nЎзбекистонда ОИТСга чалинган ҳомиладор аёллардан соғлом болаларнинг туғилиши 98-99 фоизга етди. Бу ҳақда ОИТСга қарши кураш республика маркази директори, тиббиёт фанлари номзоди Ғулом Ражабов маълумот берди.\nУнинг сўзларига қараганда, бу ОИВ вирусининг онадан болага ўтишининг олдини олиш бўйича олиб борилаётган тадбирлар натижаси бўлди.\n“Ҳар йили 600 минг ҳомиладор аёл текширувдан ўтади. Касаллик аниқланган тақдирда улар акслиретровирус препаратлари билан даволанади. Аҳолининг, айниқса, ёшларнинг хабардорлик даражасини ошириш учун ҳар йили 25 минг маъруза ва суҳбатлар, 800 учрашувлар, 200 теле ва радиочиқишлар амалга оширилади. Фуқароларнинг ОИВ-инфекция борасидаги хабардорлик даражаси 65.5 фоиздан 85 фоизга ошди”, – деди мутахассис.


Қизғониш туфайли ўғлимнинг келинимга туҳмат ва гумонлари - Динда саволим бор\nХозирги вақтда: 09 дек 2019, 15:35\nҚизғониш туфайли ўғлимнинг келинимга туҳмат ва гумонлари\nРўйҳатдан ўтган: 13 авг 2019, 16:45\nПост Sharifa Sayfidinova » 14 авг 2019, 18:05\nАссалому алайкум! Биз исломий амалларни вақтида бажариб юрувчи оиламиз. Алҳамдулиллаҳ. Сизларга мурожатимнинг сабаби ўғлимнинг ҳолатидан қаттиқ ташвишдаман. Ўғлим − исломдан хабари бор, 5 вақт намозларини ўқийдиган 37 ёшлик инсон. 3 нафар фарзанди бор. Ўғлим келинимга қаттиқ рашқ туфайли зулм ўтқазмоқда. Келиним − уй бекаси, 5вақт намозини вақтида ўқийди. Ҳатмоналар қилиб туради. Ҳижобда юради. Ҳақиқий муслима оила бекаси. Ўғлим кўчадаги беодоб ёмон аёллар сабаблими.... ошна оғайнилар даврасидаги бўладиган ҳар хил бемаъни мавзулар туфайлими.... билмадим. Келинимга ҳар хил шубҳа-гумонлар, ёмон туҳматлар қилмоқда. Уларнинг ҳолатидан ҳавотирдаман. Оиласини сақлаб қолиш учун қандай йўл тутишим керак. Катта имомларнинг суҳбатида бўлди. Докторлар билан ҳам суҳбатда бўлди. Аммо ўғлимда натижасини кўрмаяпман. Аёлини севади. Рашки кучлик. Аммо зулми ундан-да кучлик. Туҳмат гумонлари чегарадан ошиб кетти. Манга ёрдам беринглар! Олдиндан раҳмат!\nЖавоб: Қизғониш туфайли ўғлимнинг келинимга туҳмат ва гумонлари\nПост Руҳшунос » 22 авг 2019, 16:11\nВаалайкум ассалом. Ўғлингизда невростения касаллиги борга ўхшаяпти. Яхшиси ўғлингизни психоневролог кўригига олиб борганингиз маъқул. Чунки ҳар қандай неврологик касаллик ўзида психосоматик компонентни мужассам этади, яъни ички дискомфорт, хавотир, қўрқув, дисфория (ўта кучли даражада кайфият тушиши, оқибатида бош оғриғи, уйқусизлик, убу жойи ўзидан ўзи оғриб қолиши, яширин депрессия) каби. Шифокор ўғлингиз билан гаплашиб, аҳли оиласига нисбатан бўлган бу зулм, уни йўқотиб қўйишлик қўрқуви, ҳаддан ортиқ рашк нима сабабдан келиб чиққанини аниқлаб олиш, даволаш чораларини кўришга ёрдам беради. Ҳозирча сиз томондан бериладиган ёрдам шундан иборатки, саодат асри замонасидаги саҳобалар жиҳодларга, ғазотларга кетган вақтларида аёллари матонатли бўлиб, оиласининг ҳам посбони ва ҳам онаизори бўлиб ўтиришганларини гапириб бериб, келинингизнинг ҳам эътиқоди ўша аёлларникига ўхшашлиги ҳақида насиҳат қилиб туришингиздир. Ўғлингизга қайта-қайта келинингиз ҳақида «Келиним шундай яхши экан, тақвоси кучли экан» каби гапларни гапириб, ҳаётий мисолларни келтириб турсангиз охир-оқибат онгига ва қалбига аёли ҳақида хотиржамлик кириб қолар. Валлоҳу аълам.\nМавзу - Қизғониш туфайли ўғлимнинг келинимга туҳмат ва гумонлари


Тур ҳисоби. Энди «ПСЖ» чемпионлик учун асосий даъвогар\n27 сентябрь оқшомида Европа Чемпионлар лигасида гуруҳ босқичининг 2-тур учрашувлари давом эттирилди. «ПСЖ» «Бавария»га 3та гол урди, Неймар ва Кавани энди биргаликда жамоага ёрдам келтира олишини намойиш этишди. «Трибуна» чоршанба оқшомидаги ўйинлар шарҳини тақдим этади.\nМосквада ЦСКА қуролсизлантирилди\nЖозе Моуриньо ўйин олдидан руслар жамоаси ҳақида илиқ фикрлар билдирган бўлсада, бу жамоа 26-дақиқага келиб 3 гол ўтказиб бўлганди. Иккинчи бўлимда Мхитарян тўртинчи голни урди, ўйин охирида Кучаев биргина жавоб қайтарди - 1:4.\nЎйинда икки гол урган Ромелу Лукаку Игорь Акинфеевдан 2014 йилги жаҳон чемпионати учун қасос олгани ҳақида гапирди. Ўшанда гуруҳда Россия ва Бельгия ўйнаган, ҳужумчи гол ура олмаганди.\nЭнди «МЮ» гуруҳда 6 очко билан етакчилик қилмоқда, Москва жамоасида 3 очко мавжуд.\n«Бенфика» учун даҳшатли кеча\nЦСКА ва «Манчестер Юнайтед»нинг рақиблари ўзаро баҳсда илк очколар учун жангга чиқишди. «Бенфика» ўтган турда ўз майдонида «армиячилар»га ютқазганди, «Базель» эса «Олд Траффорд»га сафар қилиб, йирик ҳисобда мағлуб бўлди (0:3). Статистика португалияликлар устунроқ эканини кўрсатарди, лиссабонлик «бургутлар» ҳали Швейцариядан бўлган жамоаларга ютқазмаганди.\nЛекин қачондир биринчи мағлубият ҳам рўй беради. «Бенфика»ни Базелда даҳшат кутмоқда эди, бу ЦСКА учун «Манчестер Юнайтед» тайёрлаган даҳшатдан ҳам даҳшатлироқ бўлиб чиқди. Руй Витория шогирдлари бутунлай тор-мор этилди - 0:5. Жамоанинг асосий ҳимоячиларидан бири Андре Алмейда қизил карточка олди ва кейинги ўйинларда ёрдам бера олмайдиган бўлди. Португалиялик футболчи ўзига ишлатилган қўполликка ҳакам эътибор қаратмаганидан кейин ғазабга минди ва рақибининг оёғини узиб ташлашига бир бахя қолди. Ўйин қаҳрамони 19 ёшли Димитри Оберлин бўлди. У ўз туғилган кунида дубль қайд этди, шунингдек пенальти ишлаб берди.\n«ПСЖ» бир тану бир жон\n«ПСЖ»нинг собиқ мураббийи Карло Анчелотти ва унинг француз клуби тарбияланувчиси бўлган шогирди Кингсли Коман Париждан нохуш ҳиссиётлар билан қайтадиган бўлди. «Бавария» бу ўйинда фаворит ҳисобланмас эди, немисларни Мбаппе – Неймар – Кавани учлиги кутиб турарди, қолаверса мюнхенликлар Мануэль Нойерни йўқотган. Унинг ўрнини Свен Ульрайх боса олмаяпти. Анчелотти жамоанинг руҳини кўтаришга ҳаракат қилди, «Бавария»нинг Чемпионлар лигасидаги тажрибасини эслатди.\nАммо «Бавария» мухлислари учун илк дақиқаларданоқ даҳшатли онлар бошланди. «ПСЖ» 2-дақиқадаёқ ҳисобни очди. Неймар тўпни рақиб жарима майдони томон олиб борди, немислар унга қарши ҳеч нарса қила олмади, унинг доҳиёна ҳаракатларини томоша қилиш билан банд бўлишди ва бразилиялик футболчи қанотдан очилган жамоадоши Дани Алвесга тўпни узатди ва тўп Ульрайхнинг оёқлари орасидан ўтди. «Бавария» парижликларнинг тезлиги қаршисида ожиз қолди. Мбаппе ва Кавани жуфтлиги танаффусга қадар яна бир гол уришди, ўйин охирида эса Неймарнинг ўзи ҳам гол урди. Эътиборли жиҳати, Кавани голларни нишонлаш чоғида «Олтин тўп»нинг навбатдаги соҳибини қучоқлаб, табриклади. «ПСЖ»да ҳаммаси жойида, бу жамоа турнир ғолиблиги учун асосий даъвогар.\n«Андерлехт» - бошсиз чавандоз\n«Андерлехт» гуруҳдаги учунчи ўрин учун рақибга қарши ўйинга мураббийсиз тайёргарлик кўрди. Мураббий Рене Вайлер ўтган ҳафтада истеъфога чиқарилди. Бунга фақат «Бавария»дан учралган мағлубият эмас, ички чемпионатдаги муваффақиятсиз старт ҳам сабаб бўлди. Жамоани ҳозирда жамоанинг собиқ футболчиси Николас Фрутас бошқариб туради.\nВайлернинг ишдан бўшатилиши ҳозирча фойда бермаяпти. Фрутас ва компания бирон яхши нарса ўйлаб топа олмади. «Селтик»ка қарши ўйинда бельгияликлар бир-бирини тушунмай ўйнашди. Шотландлар жуда осонлик билан дарвозани ишғол қилаверишди. Иккинчи гол урилган вақтда Оливье Дешахт тўпни рақибга топшириб қўйди, йирик ҳисоб Леандер Дендонкернинг хатоси ортидан содир бўлди. Ўсмир чоғида «Андерлехт» академиясига қабул қилинмаган Дедрик Боята «Селтик» футболчиси сифатида бу жамоага урилган голларни нишонлади.\nОзарларнинг турнир тарихидаги илк голи\nБошқа ўйинлардан икки соат олдин бошланган «Қорабоғ» – «Рома» учрашуви чоршанба кунги дастурни очиб берди. Озарбойжон чемпиони Чемпионлар лигасидаги дебютини «Стэмфорд Бриж»даги 0:6 ҳисоби билан бошлаганди, энди жамоа турнирдаги илк уй учрашувини мағлубият билан якунлади. Гурбан Гурбанов шогирдлари Бокудаги Олимпийский стадионида бу турнирга муносиблигини кўрсатиб бериши керак эди.\nАммо ўйин бошиданоқ ҳаммаси ҳал бўлди. Римликлар иккита тезкор гол уришди. Аввалига марказий ҳимомячи Костас Манолас бурчак тўпидан кейин дарвозабон Ибрагим Шехични хатоси учун жазолади, кейин ҳимоячилар Эдин Джекога гол уришга қўйиб беришди. «Қорабоғ» бу ўйинда муносиб қатнашди, зарбалар нисбати 13га 15, тўпга эгалик қилиш кўрсаткичи - 45 фоизга 55 фоиз. Қолаверса, «Рома» ўйинни сусайтиргач, Максим Гоналон босим остида тўпни йўқотганида Педро Энрике озарларнинг Чемпионлар лигасидаги илк голини урди ва учрашувда минимал ҳисобдаги мағлубият қайд этилди.\nКечанинг энг зўр ўйини Мадридда\n«Челси» «Атлетико»дан 2013/14 йилги ЕЧЛ чорак финали учун қасос олди. Ўшанда испанлар сафардаги 3:1 ҳисобидаги ғалаба эвазига ярим финалга чиққанди. Ўшанда испанлар дарвозасида ҳозирда Лондон жамоаси дарвозасини қўриқлаётган Тибо Куртуа турарди, голлардан бирини Диего Коста урганди. Кейинги уч мавсумни «Челси»да ўтказган Коста «Атлетико»га қайтди ва ўйинни «Ванда Метрополитано» стадиони трибунасидан кузатди.\nАнтонио Конте жамоаси ўйинда устунлик қилди ва танаффусга қадар ҳаммасини ҳал қилиб қўйиши мумкин бўлганди. Аммо «Реал»нинг собиқ ҳужумчиси Альваро Мората 3 голли вазиятни йўққа чиқарди, Эден Азарнинг зарбаси тўсинга тегди. Бўлим охирида эса Давид Луиснинг фолидан кейин белгиланган пенальтини Антуан Гризманн аниқ ижро этди. «Челси»нинг бахтига иккинчи бўлимда Мората гол ура олди. Ўйинга қўшиб берилган дақиқаларда эса «Челси» ҳужумчилари босим уюштириб, Миши Батшуайи ғалаба голини урди ва ҳакам голдан кейин ҳуштагини чалди.\n«Атлетико» илк марта ўз майдонида Англия жамоасига ютқазди.\n«Барселона» ўзи ура олмаса, рақиб ёрдам беради\n«Спортинг» жорий мавсумда ҳали ютқазмаганди. «Барселона» билан ўйингача лиссабонликлар жамоаси 8 ғалаба ва 3 дуранг қайд этишди. Бу факт жароҳатлар туфайли кучсизланган каталонияликлар қаршисида яхши устунлик эди ва мезбон жамоа мухлислари натижага умид қила олишарди.\nЎйиндан аввал Жереми Матьё Лионель Мессини қандай қуролсизлантириш мумкинлиги ҳақида гапирди: «Мессига бир метр масофа яқин туриш керак ва диққатни йўқотмаслик керак», – дея «Спортинг»даги жамоадошларига маслаҳат берганди «Барселона»нинг собиқ футболчиси.\nМессини зарарсизлантиришди. Лиссабонликлар «Барселона» эркин ҳаракатланиш учун очиқ зоналарсиз қолиши учун барча ишни қилишди, ўйин зерикарли тус олди. Лионель гол ура олмади, аммо унинг ўрнига мезбонларнинг уругвайлик ҳимоячиси Себастьян Коатес ўз дарвозасини ишғол этиб берди. Тўп аввалига Луис Суаресга, кейин Коатесга тегиб дарвоза тўрига бориб тушди. Сейду Думбия «Спортинг» учун пеналти ишлашга ҳаракат қилди, аммо симуляция вақтида жароҳат олиб, майдондан чиқиб кетди.\n«Олимпиакос» Чемпионлар лигасида янги мураббийи билан фақат бир тур ўтказа олди. Биринчи турдаги мағлубиятдан кейин клуб хўжайинлари Бесник Хасини ишдан бўшатишди ва жамоани Такис Лемонисга топширишди, Ламонис тўртинчи марта греклар жамоасига мураббий бўлмоқда. Лемонис «Ювентус» Гонсало Игуаинни асосий таркибда ўйнатмаслигини билганида омаддан умидвор бўлгандир.\n«Олимпиакос» ўйинда натижа учун ҳаракат қилди ва 70 дақиқа давомида рақибга ҳеч қандай имконият бермади. Лекин майдонга Игуаин чиқиб келгач, греклар ҳимояда хатоларга йўл қўя бошлади, аргентиналик футболчи Лемониснинг қайтишига совға тайёрлади. У Марио Манджукичнинг заргарона пасидан кейин дарвозани ишғол этди. Туринликлар ўйин охирида яна бир гол уришди, Игуаин ва Пауло Дибала «Олимпиакос» ҳимоясини ёриб ўтишди, тўп охир-оқибат Манджукичга бориб тушди ва ҳисоб - 2:0. Бу ўйин туринликлар дарвозабони Жанлуижи Буффон учун Европа Чемпионлар лигасидаги 110-ўйин бўлди ва у италиялик футболчилар орасида турнирда энг кўп ўйин ўтказган футболчига айланди.\nФото: Европа Чемпионлар лигаси\nДунёнинг энг совриндор футболчиси маълум бўлди\n20:00 / 01.04.2018


Оқ уйда Мустақиллик куни нишонланди (фоторепортаж) | Qalampir.uz\nОқ уйда Мустақиллик куни нишонланди (фоторепортаж)\nОлам\t05 Июль 12:02 8302\nАввал хабар берганимиздек, кеча, 4 июль куни Америка Қўшма Штатлари мустақиллигининг 244 йиллиги нишонланди. Ушбу куни муносабати билан Президент қароргоҳи – Оқ уйда тантанали маросим ўтказилди. Унда мамлакат Президенти Дональд Трамп ва биринчи хоним Мелания Трамп ҳам иштирок этди.\nТадбир Оқ уйнинг жанубий майсазорида бўлиб ўтди. “The Guardian”нинг ёзишича, унда ниқоб тақиш ва ижтимоий масофа сақлаш каби қоидаларга риоя қилинмаган.\nАмериканинг ҳарбий самолётлари ва вертолётлари Вашингтон марказида АҚШ мустақиллиги кунига бағишланган "Америкага салом! " тадбирида учиб ўтди.\nПарадда авиация саноатининг турли даврларини акс эттирувчи, жумладан Иккинчи Жаҳон урушидан даври ва янги аср ҳарбий технологиялари иштирок этди.\nТадбир Президентнинг "1-рақамли борт" - Ҳарбий-ҳаво кучлари 1-нинг Оқ уйи устидан парвозидан бошланди.\nПараднинг асосий қисми АҚШ Президенти Дональд Трампнинг нутқидан кейин давом этди.\nМаълумот ўрнида, 4 июлда АҚШ аҳолиси мамлакатнинг асосий миллий байрами – Мустақиллик кунини нишонлайдилар. Кўплаб америкаликлар шу кунда миллий – кўк, оқ ва қизил рангларда кийинишади, уйлар ва кўчалар АҚШ байроқлари билан тўлади.\nАҚШнинг Буюк Британиядан мустақиллигини эълон қилган Декларация Конгресс томонидан 1776 йил 2 июлда Филаделфияда (Пенсилвания штати) қабул қилинган. Икки кун ўтгач, Конгресс ҳужжатнинг ўзгартирилган вариантини маъқуллади ва оммага тарқатишни буюрди. Чунинг учун Америка Қўшма Штатларининг мустақиллик куни 4 июль этиб белгиланди.\nЭслатиб ўтамиз, Ўзбекистон Республикаси Президенти Шавкат Мирзиёев кеча АҚШ Президенти Дональд Трампга табрик мактубини йўллаган эди.\nОқ уй АҚШ мустақиллик куни\n27 Октябрь 12:45 37926\n27 Октябрь 09:58 30337\n28 Октябрь 10:06 29741\n29 Октябрь 11:20 27026\n28 Октябрь 10:41 24918


“Инсон ва қонун” газетаси йиллик обуна баҳоси 122 минг сўм туради.\nСамарқанд вилояти Ургут тумани Савдо комплексининг Озодликка боғланган тадбиркорлари Ўзбекистон Адлия вазирлигининг “Инсон ва қонун” газетаси ва “Ҳуқуқ ва бурч” журналига обуна бўлишга мажбурланаётганликларидан шикоят қилди. Тадбиркорларга кўра, обунадан бош тортганларни "текширувчилар босиши" ҳақида огоҳлантирилган.\nУргут тумани савдо комплексида ишловчи тадбиркорлардан бири Озодлик билан суҳбатда комплекс раҳбарияти ҳар бир тадбиркорга Адлия вазирлигининг “Инсон ва қонун” газетаси ва “Ҳуқуқ ва бурч” журналига обуна учун 200 минг сўмлик "ўлпон" солганини айтди.\nУнинг айтишича, обунадан бош тортганлар текширувчилар босиши ҳақида огоҳлантирилган.\n- Самарқанддан Адлия бошқармасидан шундай топшириқ берилган. Ургут тумани бўйича “Инсон ва қонун” газетаси учун 200та, “Ҳуқуқ ва бурч” журналига 20та обуна плани топширилган экан. Тадбиркорларда пул кўп, деб энди бизни обунага мажбурлаяпти. Обуна бўлмасак дўконларингни текширувчилар босади, деб қўрқитяпти, - дейди ургутлик тадбиркор.\nСамарқанд вилояти Адлия бошқармасининг 20 август санаси билан туман Адлия бўлимларига йўлланган ҳужжат нусхасида “Инсон ва қонун” газетаси" ва “Ҳуқуқ ва бурч” журналига обуна ташкил қилиш ва бу ишни жорий йил октябр ойи охирига қадар якунлаш, шу давр ичида ҳар ўн кунда квитанциялар илова қилинган шаклда ҳисобот бериб туриш тайинланган.\nСамарқанд вилояти Адлия бошқармасининг 20 август санаси билан туман адлия бўлимларига йўлланган хати.\nОзодликка йўлланган ҳужжат иловасида обуна ҳажми туманларга тақсимлаб бўлиб берилган.\nХужжатда Ургут тумани йиллик обуна баҳоси 122 минг сўм турадиган “Инсон ва қонун” газетасига 200та ва 240 минг сўм турадиган “Ҳуқуқ ва бурч” журналига 20та обуна режаси қўйилган.\nОзодлик тадбиркорларнинг обунага мажбурланиши юзасидан изоҳ сўраб, Ургут савдо комплекси раҳбариятига боғланди.\nСавдо комплекси котибияти ходими тадбиркорларни обунага мажбурлаш ҳолатини инкор қилмади ва бундай топшириқни туман Адлия бўлимидан олганликларини айтди.\n1 сентябрь - дам олиш куни бўлгани боис Ургут тумани Адлия бўлими ва Самарқанд вилояти Адлия бошқармасидан тадбиркорларнинг обунага мажбурланаётгани ҳақидаги шикоятлар юзасидан изоҳ олиш имкони бўлмади.\nЎзбекистон Истеъмолчилар ҳуқуқларини ҳимоя қилиш федерацияси ходими Шерали Турғунов ўтган йил декабр ойида Озодлик билан суҳбатда амалдаги қонунларга кўра, истеъмолчини газета-журналларга обуна бўлишга мажбурлаш мумкин эмаслигини айтганди:\n- Обунага мажбурлаш қонунга зид. Лекин шу пайтгача бирон фуқародан мажбурий обуна юзасидан шикоят тушмаган, - деган эди Турғунов.


Британияда эшикларни тумшуғи билан тақиллатиб, одамларни қўрқитиб келаётган оққуш (видео) - Zamin.uz\n10:36 / 29.03.2021\nБританияда эшикларни тумшуғи билан тақиллатиб, одамларни қўрқитиб келаётган оққуш (видео)\nБританиядаги Нортгемптон шаҳрида жойлашган туманлардан бирининг аҳолиси беш йилдан буён уйма-уй юриб, тумшуғи билан эшикларни тақиллатадиган ва эшикдаги почта қутиси қопқоғини жаранглатадиган Седрик лақабли оққушдан безор. Қуш уч соат давомида шовқин кўтариши мумкин, деб ёзади Esquire.\nНортгемптонлик Стивен Леггнинг сўзларига кўра, оққуш деярли саккиз йилдан буён яқин атрофдаги кўлда ўз жуфти билан яшайди, бироқ дастлабки йилларда у ҳеч кимга зарар бермаган. Сўнгги беш йил ичида эса қуш баҳордан бошлаб ёз охирига қадар маҳаллий аҳолининг «жонига тегади». Седрик ҳеч қандай зарар етказмайди, бироқ ёқимсиз шовқин бутун уй бўйлаб тарқалади.\nСтивеннинг айтишича, у бир сафар оққушларни қўрқитадиган ультратовушли қурилмани сотиб олган, аммо бу Седрикка ёқиб қолган. Шунда британиялик почта қутиси қопқоғини ёпиб, оққушдан қутилмоқчи бўлган, бироқ бунинг оқибатида у бир ой почта қабул қила олмаган.\nҲайвонларни ҳимоя қилиш бўйича қироллик жамиятининг тахминича, Седрик ҳашаротларни йўқ қилишга уринмоқда. Бироқ Стивеннинг таъкидлашича, почта қутисида ҳеч қандай ҳашарот йўқ, кўлдаги оққушларни эса деярли барча озиқлантиради, шу сабабли улар доимо тўқ.\nБошқа версияга кўра, одамлар Седрикни кириш эшиги олдида овқатлантирган ва у бунга кўникиб қолган. Стивен ҳеч қачон бундай қилмаганини таъкидлаганига қарамай, оққушнинг ҳужум объектига айланиб қолган. «Замин» янгиликларини «Вконтакти»да кузатиб боринг\n26-11-2015, 13:53, Дунё\nЯнгиликлар » Дунё » Британияда эшикларни тумшуғи билан тақиллатиб, одамларни қўрқитиб келаётган оққуш (видео)


Жамоа мурожаати қай тартибда кўриб чиқилади? - zarnews.uz\nЖамоа мурожаати қай тартибда кўриб чиқилади?\n«Жисмоний ва юридик шахсларнинг мурожаатлари тўғрисида»ги қонуннинг 11-моддаси мурожаат этиш ҳуқуқини амалга оширишнинг кафолатлари деб номланади.\nУнга кўра, жисмоний ва юридик шахсларга давлат органларига якка тартибда ёки жамоа бўлиб мурожаат этиш ҳуқуқи кафолатланади. Яъни, ҳар ким ҳам алоҳида, ҳам бошқа шахслар билан биргаликда ваколатли давлат органлари ва давлат муассасаларига аризалар, таклифлар ва шикоятлар билан мурожаат қилиш ҳуқуқига эга.\nДавлат органларига шахсан ёки жамоа бўлиб мурожаат қилиш имконияти, шунингдек “Давлат органлари ва давлат муассасаларида жисмоний ва юридик шахсларнинг мурожаатлари билан ишлаш тартиби тўғрисида намунавий низом”да кўзда тутилган.\nМурожаатлар оғзаки ёки ёзма, электрон шаклда берилиши мумкин.\nАмалиёда айрим ҳолларда жамоа бўлиб қилинган мурожаатда рўйхатнинг иккинчи ёки ундан кейинги ўринларида турганлар имзо ўзиники, аммо мурожаат мазмунидан бехабарлигини билдиради. Қайд этиш лозимки, бу ҳолат мурожаатни аноним, деб топиш ёки кўрмасдан қолдиришга асос бўлолмайди.\nЖисмоний ёки юридик шахслар жамоа бўлиб мурожаат қилган тақдирда, уларнинг мурожаатлари Қонун талаблари ва Вазирлар Маҳкамасининг 2018 йил 7 майдаги қарори билан тасдиқланган «Давлат органларида, давлат муассасаларида ва давлат иштирокидаги ташкилотларда жисмоний ва юридик шахсларнинг мурожаатлари билан ишлаш тартиби тўғрисида намунавий низом»га мувофиқ кўриб чиқилади. Бунда мурожаатга жавоб мурожаат қилганларнинг рўйхатида биринчи бўлиб кўрсатилган шахсга ёки уларнинг талабига кўра, бошқа шахсга юборилади.


МХД раҳбари: КХДР Америкага ядро каллагини элта оладиган ракетани ишлаб чиқиши мумкин\n08:53 / 29.04.2017\nПхеньян АҚШ президенти Дональд Трамп ҳукмронлиги даврида Америкага ядро каллагини элта оладиган ракетани барпо қилиши мумкин. Бу ҳақда Америка миллий хавфсизлик департаменти раҳбари Жон Келли CNN телеканалига берган интервьюсида сўз юритди.\nУнинг фикрича, "айнан ушбу президент даврида шундай вазият юзага келиши эҳтимолки, уларда (КХДР)да АҚШга тўлиқ бўлмаса-да, қисман зарба бера оладиган қитъалараро баллистик ракета пайдо бўлиши мумкин". "Агар бу ҳолат қачон рўй беришини айта олсак, биз уларни бунгача тўхтатиб қолишимиз керак бўлади", - деб қўшимча қилган вазир.\nКеллининг сўзларига кўра, айни вақтда КХДР АҚШга ядро зарбаси бера олмайди, бироқ "бундай имконият борган сари яқинлашмоқда". МХД раҳбарининг уқдиришича, "мамлакатнинг (Америка) ҳар қандай ҳудудига ядро қуролининг таъсири кенг кўламли салбий оқибатларни келтириб чиқаради". Чунки, "гап миллионлаб инсонлар ҳаёти ҳақида бормоқда".\nАввалроқ, КХДР баллистик ракета синовини ўтказгани ҳақида хабар қилган эдик. Япония ҳукумати маълумотларига кўра, у Шимолий Корея ҳудудига қулаб тушган. Пентагоннинг маълум қилишича, ракета Пукчан аэродромига яқин ҳудуддан учирилган. Ушбу синов БМТ ХКнинг Корея ярим оролидаги вазиятга бағишланган махсус мажлисидан бир неча соат кейин амалга оширилди.\nАҚШ КХДР баллистик ракета ядро


Обама: Унга вақт беринг » Ўзбекистон янгиликлари – Zamin.uz\nАмерикаликларнинг ҳозирги президенти Барак Обама лотинамерикаликларга юзланиб, улардан АҚШнинг янги сайланган президенти Дональд Трампга вақт беришни сўради, дейилади "Кун" нашрида.\n«Мен бу ерда шуни айтишни истайманки, — ёмонликни кутмаслик керак», — деган Обама Перудаги ОТИҲ (Осиё-Тинч океани иқтисодий ҳамкорлиги) саммитидаги иштироки давомида.\nУ шунингдек, янги президент маъмуриятининг барча вакиллари вазифасига киришиши ва уларнинг сиёсати қай йўналишда бошланишини кутиш ва шундан кейин хулоса чиқариб, муҳокама бошлаш кераклигини қайд этиб ўтган.\nРеспубликачи Дональд Трамп сайловолди кампанияси даврида ғолиб бўлган тақдирда Мексика ва АҚШ ўртасида девор қуриш, Лотин Америкаси мамлакатлари билан савдо келишувларини бекор қилиш ҳамда мусулмонларни мамлакатига киргазмаслиги ҳақида чиқишлар қилганди.\nБундан олдинроқ Барак Обама ЕИ етакчиларини Дональд Трамп даврида ҳам Вашингтон билан ҳамкорликни давом эттиришга чақирганди.\nРеспубликачи Дональд Трамп 8 ноябрь кунги сайловларда ғолиб бўлганди. У ва унинг маъмурияти келгуси йилнинг 20 январида ишга киришади.\nТеглар: шунингдек унинг деган киришади бошланишини йўналишда\nТрамп Обамага ёқишига ишончи комил\n13:45 / 07-02-2017\n13:04 / 07-02-2017\n13:29 / 11-01-2017


Пресс-конференция номаълум муддатга қолдирилди\n01.10.2019 17:44 0 1949\nЭртага - 2 октябрь Бош прокуратура раҳбариятининг Оммавий ахборот воситалари ходимлари билан учрашуви режалаштирилган эди. Унда Ўзбекистон Республикаси Президентининг «Тадбиркорлик фаолиятининг ҳимоя қилиш тизимини тубдан такомиллаштириш ва прокуратура органлари фаолиятини оптималлаштириш чора-тадбирлари тўғрисида»ги ва «Бюджет маблағларидан фойдаланиш самарадорлигини тубдан ошириш ва иқтисодий жиноятларга қарши курашиш механизмларини такомиллаштириш чора-тадбирлари тўғрисида»ги Фармонлари ижроси юзасидан тизимда амалга оширилган ишлар ахбороти тинглангач, анъанага кўра, журналистлар ўзларининг қизиқтирган саволларга жавоб олиши кутилаётганди. Бироқ, ўринли сабабларга кўра, тадбир қолдирилгани айтилмоқда.\nЖурналистлар жиндек соғинч билан кутаётган пресс-конференция қачон бўлиб ўтади - ҳозирча номаълум.\n«Қўшимча маълумот берилиши» кутилмоқда.\nБош прокуратура пресс-конференция\nҲуқуқ 01/06, 12:50


Самарқанд шаҳри бўйлаб пресс-тур ташкил этилди » Самарқанд вилоят Ахборот ва оммавий коммуникациялар бошқармаси\nСамарқанд вилоят Ахборот ва оммавий коммуникациялар бошқармаси » Янгиликлар » Самарқанд шаҳри бўйлаб пресс-тур ташкил этилди\nСамарқанд шаҳри бўйлаб пресс-тур ташкил этилди\nЖорий йилда Самарқанд шаҳрида амалга оширилаётган кенг кўламли қурилиш ишлари амалга оширилмоқда. Шу муносабат билан шаҳримизнинг баъзи кўчаларида дарахтларни кўчирилиши ёки кесилиб, ўрнига янгиси экилиши кўзда тутилган.\nБугун Самарқанд шаҳрида вилоят Экология ва атроф-муҳитни муҳофаза қилиш бошқармаси ва Самарқанд шаҳар ҳокимлиги ҳамкорлигида ташкил этилган пресс-тур шу мавзуга бағишланди.\nТадбир иштирокчилари дастлаб шаҳарнинг Бўстонсарой кўчасида ахборот берилди. Ўрганишлар давомида ушбу қўчанинг кенгайтирилиши муносабати билан 29 та яъни чинор, шумтол, тут, дуб дарахтлари кесилиши маълум бўлган. Шунингдек, ўрнига қиммат тур ҳисобланган дарахт ниҳоллари экилиши ва маъсул ташкилотлар томонидан 2 йил мобайнида парвариш қилиниши белгиланган. 113 туп арча, каштан ва олча дарахтлари шаҳарнинг бошқа ҳудудига кўчириб экилиши мўлжалланган.\nБу ҳақда пресс-тур иштирокчиларига тўлиқ маълумот берилди.\nМазкур дарахтларнинг кесилиши ёки кўчирилиши борасидаги хулосалар жамоатчилик ва журналист ҳамда блогерлар фикрига ҳамда мутахассисларнинг ўрганишига асосланган.\nСамарқанд вилояти Экология ва атроф-муҳитни\n2021 йилгача дарахтларни кесишга рухсат берилмайди


Афғонистон шимолида норозилик чиқишлари тинмаяпти (тўплам)\n- Афғонистон шимолида норозилик чиқишлари тинмаяпти. Афғонистон шимолидаги Фарёб вилоятида дала қўмондони Низомиддин Қайсарий ҳибсга олиниши ортидан оммавий норозилик намойишлари бошланиб кетди. Кобулга қарши оёқланган намойишчиларга нисбатан қурол қўлланилгани айтилмоқда. (ўзбек тилида видео)\n- Ўзбек футболчиси: "Ўзбекистон бир куни Жаҳон чемпионатига чиқади!". Афзал Азизов ёшлигиданоқ афсонавий аргентиналик ҳужумчи Диего Марадонага ўхшаш футболчи булишни орзу килган. У ўз касб фаолиятини Ўзбекистоннинг Пахтакор, Локомотив, Нефчи, Хоразм, Голландиянинг Вилем 2 клубларида давом эттирган. (ўзбек тилида видео)\n- Осиё: Қозоғистонда ижтимоий тармоқларда лайк босганларни қамоқ билан таҳдид қилишмоқда. Қозоғистонда расмийлар лайклар учун қамашни бошладилар. Қирғизистонда мулозимларни ўз даромадлари ҳақида ҳисобод беришни мажбур қилишди. Тожикистонда ёз бошидан бери 50 киши чўкиб ўлди, улардан 17 нафари – болалар. Қирғизистонда ноёб ит зотини - қирғиз бўрибосарларни тиклашмоқчи. (Видео Настоящее время)\n- Сапарбек Омурзаков юзлаб муҳожирларни ватанларига қайтаришни орзу қилмоқда. Сапарбек Омурзаков, АҚШда уч йил яшаб келиб, ватанига қайтди ва ўз ишини очмоқчи. Бироқ унинг мақсади пул топиш эмас, балки маърифатни тарғиб қилиш. У қишлоқдошларига чет тилларини ўрганиш ёки бирон бир касбга эга бўлиш имкониятини беради. (ҚРдан видео)\n- Яланглик узра парвоз қилиш: Остона - 20 ёшда. (фотогалерея)\n- Унга Месси қулоқ солади: Футбол ҳаками Равшан Ирматов ким ўзи. (видео Настоящее время)\n- 300га яқин ўзбек мигрантлари 3 кун автобус кутиб кўчада қолди. Москва вилоятининг Нагинск шаҳри яқинида Ўзбекистонга кетаётган 300га яқин ўзбек мигрантлари автобус келмагани сабабли 3 кун кўчада яшади. Улар ноиложликдан Камаз машинаси тагида, ахлатхона ва автобус бекатларида ётишга мажбур бўлди. (ўзбек тилида видео)\n- Шифокорлар боланинг танасида 10та игна топди. Миллий тиббиёт марказининг (Қораболо) шифокорлари 9 ойлик боланинг танасида 10 та игнани топиб, бу игналарни бола мустақил равишда ўзи ютиб юбормаганлигини айтишмоқда. (ТРдан видео)\n- Арманистонда собиқ президентнинг акаси Александр Саргсяннинг уйида тинтув ўтказилмоқда. (видео Настоящее время)\n- Нима учун «Тазалык»нинг матбуот котиби кўчаларни супуриб, гуллар экмоқда? Жибек Каракеева – Бишкекдаги «Тазалык» давлат идорасининг матбуот котиби. (Директ видеоси)\n- Тожикистонлик полициячилар руминиялик байкерлардан тезликни оширганлари учун пора талаб қилишмоқда. (видео Настоящее время)\n- Профессор Гионис Қирғизистонга Майло исмли роботни олиб келди. Профессор, аутизм бўйича мутахассис Елена Гионис Жанубий Каролина штатида истиқомат қилади. (Директ видеоси)\n- Панжара ортидаги ижод. Сенцов режиссерлик ишини давом эттирмоқда. Олег Сенцов 53 кундан бери очлик тутмоқда. (Директ видеоси)\n- Ҳаётга хавф соладиган футбол майдонидаги хатолар. (Директ видеоси)\n- Еврокомиссия судларни ислоҳ қилиш туфайли Польшага нисбатан терговни бошлади. (Директ видеоси)


Эндиликда мамлакатимизда “инсон-жамият-давлат” тамойили устувор аҳамият касб этади | O'zLiDeP\nБу нима дегани? Бу – эндиликда мамлакатимизда инсон қадр-қиммати улуғланади, уларнинг ҳуқуқ ва манфаатлари давлат манфаатларидан устун қўйилади дегани. Хўш, энди ўзингиз бир ўйлаб кўринг, қайси мамлакатда инсон қадр-қиммати давлат манфаатларидан устун қўйилган? Бу ҳақда фикр юритганда, шу нарсани унутмаслик керакки, қайсики давлатда инсон қадри улуғланса, инсон манфаати давлат манфаатидан юксак қўйилса, ўша давлатда тараққиёт бўлган, ўша мамлакатда ривожланиш авж олган.\nПрезидентимиз яқинда Янги Ўзбекистоннинг 2022-2026 йилларга мўлжалланган тараққиёт стратегиясини белгилаб олиш масалаларига бағишлаб ўтказган видеоселектор йиғилишида барча иқтисодий комплек ва ҳокимлар олдига бир муҳим масалани қўйди. Яъни ялпи ички маҳсулотни 100 миллиард доллардан ошириб, саноат маҳсулотлари ишлаб чиқаришни 1,4 бараварга кўпайтириш ва камбағаллик даражасини камида 2 бараварга қисқартиришдек улуғвор вазифа белгиланди.\nЖорий йилнинг ўзида инфляция даражасини 9 фоиздан оширмаслик масаласи ҳам илгари сурилди. Бундан ташқари жорий йилда оилавий тадбиркорлик дастурлари доирасида 10 триллион сўм кредитларни “маҳаллабай” кафолатли етиб боришини таъминлаш, бюджет тақчиллигини ялпи ички маҳсулотга нисбатан 3 фоиздан оширмаслик, деҳқон ва фермерлар даромадини камида 2 бараварга ошириб, аграр тармоқда йиллик ўсишни камида 5 фоизга етказиш, яқин беш йилда иқтисодиётга 120 миллиард доллар, шу жумладан 70 миллиард доллар хорижий инвестициялар жалб этиш, экспорт ҳажмини йилига 30 миллиард доллардан ошириш масаласи белгилаб берилди.\nБу вазифалар жуда улкан ва залворли. Амалга ошириш эса жуда катта маҳорат ва меҳнатсеварликни талаб этади. Мақсад ҳам шу. Белгилаб олинган вазифалар қоғозда қолиб кетмасин. Қоғозда қолиб кетиши эса мамлактат иқтисодиёти учун фақат зарар келтиради. Шундай экан, лойиҳа бор, дастур белгиланган, маблағ етарли, уни амалга ошириш учун нафақат алоқадор ташкилотлар балки биз депутатлар, жамоатчилик вакиллари ҳамда ҳар бир фуқаро жонбозлик кўрсатиши лозим.\nФракция янгиликлари Депутатлар Олий Мажлис Муносабат Тараққиёт стратегияси


hidoyat.uz – “Мовароуннаҳр” нашриётининг сайти - “Баркамол авлод – 2013” спорт мусобақалари\n“Баркамол авлод – 2013” спорт мусобақалари\nПайғамбаримиз бундай марҳамат қиладилар: “Кучли мўмин Аллоҳ таолога кучсиз мўминдан севимлироқ ва яхшироқдир. Лекин иккисида ҳам яхшилик бор” (Имом Муслим, Ибн Можа). Динимиз мўминнинг нафақат имони гўзал, балки танаси бақувват ва соғлом бўлишини ҳам талаб этади.\n19–20 март кунларии Ўзбекистон мусулмонлари идораси тасарруфидаги таълим муассасалари талабалари ўртасида “Баркамол авлод – 2013” спорт мусобақалари якуний босқичи Мир Араб Ислом ўрта махсус билим юртида ўтказилди.\nТалабалар шахмат, стол тенниси, тош кўтариш, кураш мусобақаларида куч синашишди. Мусобақаларни Ўзбекистон мусулмонлари идораси таълим ва кадрлар тайёрлаш бўлими мудири Жалолиддин Нуриддинов табрик сўзи билан очди. Мусобақада рақиблар қуръа ташлаб аниқланди.\nШахмат бўйича 1-ўринни Абдураҳмон Атауллаев (Мир Араб), 2-ўринни Жонибек Норбўтаев (“Хожа Бухорий”), 3-ўринни Акмал Жалгашев (“Фахриддин Розий”) эгаллади.\nТош кўтариш спорт тури бўйича 1-ўринни Шавкатжон Чўянов (“Саййид Муҳйиддин махдум”), 2-ўринни Исомиддин Шайнизов (“Мулла Қирғиз”), 3-ўринни Муҳиддин Жўраев (Кўкалдош) олди.\nСтол тенниси спорти тури бўйича 1-ўринни Ғуломжон Холбоев (“Саййид Муҳйиддин махдум”), 2-ўринни Ихтиёр Абдураҳмонов (Тошкент Ислом институти), 3-ўринни Ажиниёз Жиемуратов (“Муҳаммад ал-Беруний”) эгаллади.\nКураш спорт тури бўйича 1-ўринни Яҳё Очилов (“Фахриддин Розий”), 2-ўринни Суҳроб Саидов (Мир Араб), 3-ўринни Абдулазиз Аҳмаджонов (“Саййид Муҳйиддин махдум”) олди.\nУмумий натижаларга кўра, 1-ўринни “Саййид Муҳйиддин маҳдум”, 2-ўринни Мир Араб, 3-ўринни “Фахриддин Розий” Ислом ўрта махсус билим юрти талабалари олишди.\nҒолибларга қимматбаҳо совринлар ва эсдалик совғалари топширилди.\nтаълим ва кадрлар тайёрлаш бўлими мутахассиси\n758 марта ўқилган.


Добавлено: 28.06.2016, 10:48\nРоссия президенти Владимир Путиннинг матбуот котиби Дмитрий Песков Туркия президенти Ражаб Тойип Эрдўғаннинг Су-24 қирувчи самолётининг уриб туширилгани юзасидан, Владимир Путин номига кечирим сўраб ёзган мактубини эълон қилди, деб хабар қилди “Lenta.ru” нашри.\n“Россия Федерацияси президенти Владимир Путин Туркия президенти Ражаб Тойип Эрдўғаннинг кечирим сўраб ёзган мактубини олди. Унда Туркия раҳбари Россия ҳарбий самолётининг уриб туширилиши туфайли келиб чиққан низоли вазиятни бартараф этиш истагини билдирган ҳамда Туркия ҳукумати номидан ҳалок бўлган учувчининг оила аъзоларига таъзия изҳор этиб, узр сўраган”, деди Дмитирий Песков.\n“Мен яна бир маротаба ҳалок бўлган учувчининг оила аъзоларига чуқур таъзия изҳор этаман ва улардан кечирим сўрайман. Уларнинг дардини қалбан ҳис қиламан, россиялик учувчининг оиласини турк оиласи деб қабул қиламан. Уларнинг дардини енгиллаштириш учун, етказилган оғир зарарни қоплаш учун биз қўлимиздан келганча ташаббус кўрсатишга тайёрмиз”, деб ёзган Эрдўған. Хатда шу билан бирга россиялик учувчининг ҳалокатига сабабчи бўлган туркиялик фуқаро устидан тергов ҳаракатлари олиб борилаётгани ҳақида ҳам айтиб ўтилган.


Овкатланиш | Санаторий Октош\nОшхона замонавий типда қурилган бўлиб, 200 ўринга мослаштирилган. Ошхона ёруғ, дид билан безатилган овқатланиш бир сменада (мавсум даврида иккита сменада) иш олиб борилади. 2006 йил санаториянинг овкатланиш залида таъмирлаш ишлари олиб борилган. Ошхонада қуйидаги ходимлар ишлайди.\n1 та бош ошпаз\n3 та ошпаз\n1 та пархез хамшираси\n1 та хўжалик бекаси\n5 та овқат тарқатувчиси\n2 та идиш-товоқ ювувчи\n1 та фаррош\n1 та ошхона ишчиси\nИшлаетган ишчи-ходимлар тиббий кўрикдан ўтган. Овқатлар махсус элетр плиталар ва газ плиталарида тайёрланади. Идишларни махсус белгилари бор.\nОшхонада қуйидаги хоналар мавжуд:\nОвқат пишириш хонаси;\n2. Гўшт тақсимловчи хона;\n3. Хамир овқатлар тайёрлаш хонаси;\n5. Овқатланиш зали.\nОшхонада овқатланиш тартиби қуйидагича: 4 маҳал.\nЭрталабки нонушта – 8-00 да\nТушлик – 13-00 да\nЯрим тушлик – 16-00 да\nКечки овқат – 19-00 да\nОшхонада 3 та музлатгич ишлайди:\nгўшт маҳсулотлари учун;\nсут маҳсулотлари учун;\nмева, сабзавот маҳсулотлари учун.\nСут маҳсулотлари Тошкент вилояти Бустонлик тумани Товоксой кургони Бауржон фермер хужалиги,Чинобод фермер хужалиги ва МЧЖ шифо- биодан олинади. Ошхонада 12 турдаги журналлар юритилади. Таомлар ёзги ва қишки мавсумий тайёрланади. Тайёр таомлар сифати брокераж журналида шифокорлар томонидан ёзилади. Хафталик ва бир кунлик таомномалар буюртма асосида тузилади. Овқатланиш бўлимида шароитлар яратилган, сан.эпид режим қоидаларига риоя қилинади, зарарсизлантирувчи моддалар билан тўлик таъминланган.\nСанаторияни ётоқ бинолари, даволаш бўлими, ошхона, омборхона, маъмурият бўлими, рўйхатхона ва бошқа бўлимларда бир ойда 3 маротаба каламушларга қарши зарарсизлантирилади.2013 йилда озик-овкат махсулотларини саклаш учун янги омборхона курилиб ишга туширилди


Шуҳрат Раҳмонқулов: “Ёшларимиз чорак финалда Японияни ютишга хақли” / CHAMPIONAT.asia\nШуҳрат Раҳмонқулов: “Ёшларимиз чорак финалда Японияни ютишга хақли”\nТеглар : Шуҳрат РаҳмонқуловЎзбекистон U-23U-23 Осиё чемпионати\nХитой давлатининг яшил майдонларида ўтаётган ёшлар ўртасидаги Осиё чемпионатида вакилларимиз бугун чорак финалида, Японияга қарши майдонга тушади.\nБўлажак баҳс олдидан кўпчилик турлича фикрларни илгари сурмоқда. Хўш, ўз вақтида “Пахтакор” ёшлари жамоаси билан ишлаган ва бугунги кунда Чилонзор стадиони қошидаги “Болалар-ўсмирлар футбол мактаби”нинг раҳбари сифатида фаолият юритаётган собиқ футболчи Шуҳрат Раҳмонқуловнинг бу борада фикри қандай?\n- Албатта Хитой давлатида бўлиб ўтаётган ёшлар ўртасида Осиё чемпионати ўйинларига бефарқ эмасман ва Ўзбекистон U-23 ёшлар терма жамоамизнинг ҳар бир учрашувини диққат ва шу билан бирга катта ҳаяжон остида кузатиб бормоқдаман. Ўйлайманки, ўйиндан ўйинга йигитларимизнинг харакатларида ўсиш кузатилмоқда. Гуруҳда биринчи ўйинда қайд этилган мағлубиятдан кейин футболчиларимиз ўзларига керакли хулосаларни чиқариб олган кўринади. Улардан энди чорак финалда ҳам фақат ва фақат ижобий натижа кутмоқдамиз.\n- Бемалол айтиш мумкинки, Японияга қарши баҳс осон кечмайди. Гарчи улар мусобақага 1997 йилдаги футболчилари билан борган бўлсада, ўз гуруҳида пешқадам бўлди. Ўзбекистон – Япония қарама-қаршилиги жуда қизиқарли бўлади. Менимча футболчиларимиз ўз имкониятларини тўлиқ ишга солиб, бор кучи билан ўйнаса япониялик ёшларни бемалол мағлуб этиш мумкин. Насиб қилса якунда шундай ҳам бўлади. Равшан Ҳайдаров бошқарувидаги жамоага бу борада омад тилаймиз ва уларни онайи жаҳон қаршисидан бўлса ҳам чин кўнгилдан қўллаб-қувватлаймиз.\n- Ўзбекистон ёшлар терма жамоамизнинг ўз гуруҳида ўтказган учта ўйинидан келиб чиқиб, бирор бир футболчини аълоҳида ажратиб кўрсатмоқчи эмасман. Қишда ҳамма футболчи бир хил спорт формасида бўлади. Шунинг учун ҳозир футболчиларимиз деярли бир хил дейиш мумкин. Менимча Осиё чемпионатига энг муносиб номзодлар олиб кетилган – дейди Шуҳрат Раҳмонқулов.\nЎзбекистон миллий терма жамоасининг Уругвайга қарши ўйин олдидан ўтказган машғулотидан ГАЛЕРЕЯ 35


Ўлимдан кейин ҳаёт борми? Ўлимдан кейин нима содир бўлади? | Таълимотлар\nЎлимдан кейин нима содир бўлади?\nОдамлар нега ўлади?\nНега ўлим тўғрисида ҳақиқатни билсак тасалли топамиз?\n1–3. Одамларни қандай саволлар безовта қилади ва турли динларда нима деб жавоб беришади?\nМАНА минг йиллардан бери, бу муҳим саволлар инсониятни қизиқтириб келмоқда. Ҳа, улар жуда муҳим. Ким бўлишимиз ва қаерда яшашимиздан қатъи назар, бу саволларнинг жавоблари ҳар биримизга тегишли.\n2 Аввалги бобда Исо Масиҳ биз учун жонини тўлов сифатида бериб, абадий яшаш имконини очиб берганини кўрдик. Шунингдек, Муқаддас Китобда: «Ўлим... бошқа бўлмайди»,— деган башорат борлигини билиб олдик. (Ваҳий 21:4) Аммо ҳозир барчамиз ўлимга дучормиз. Доно шоҳ Сулаймон айтганидай: «Тириклар ўлишини билади». (Воиз 9:5) Ҳаммамиз узоқ умр кўришни истаймиз. Лекин барчамизни шундай савол қизиқтиради: «Ўлимдан кейин ҳаёт борми?»\n3 Яқинларимизнинг ўлими бизга қайғу келтиради. Эҳтимол бизни: «Ўлимдан кейин нима содир бўлади? Ўлганлар азоб чекадими? Улар бизни кузатиб турибдими? Уларга ёрдам беришимиз мумкинми? Уларни яна кўра оламизми?» — деган саволлар безовта қилар. Лекин турли динларда турлича жавоб беришади. Масалан, улардан баъзилари: «Ўлганидан сўнг яхши одамлар осмонга, ёмон одамлар эса оловли дўзахга кетишади»,— деб таъкидлашади. Бошқалари эса: «Ўлганлар нариги дунёга, ота-боболари ёнига боришади»,— дейишади. Яна бошқалари эса: «Ўлганлар ҳукм қилинади, сўнг бошқа танага кириб ҳаётини давом эттиради»,— деб айтишади.\n4. Кўп динларнинг ўлим борасидаги таълимоти қайси битта фикрга асосланган?\n4 Кўп динларнинг таълимотлари битта фикрга асосланади: одамнинг танаси ўлгач ундан руҳи чиқиб яшашни давом эттиради. Қадимдан то бугунги кунгача, деярли барча динларда руҳ абадий яшаб кўриш, эшитиш ва ўйлаш қобилиятига эга, дея таъкидланади. Лекин аслида бу шундайми? Одамнинг ҳис-туйғуларию фикрлари мия фаолияти билан боғлиқ. У ўлганида унинг мияси фаолиятини тўхтатади-ку. Шунда хотиралару ҳис-туйғулар йўқ бўлиб кетади, чунки улар миясиз мавжуд бўла олмайди.\n5, 6. Ўлганларнинг ҳолати тўғрисида Муқаддас Китобда нима дейилган?\n5 Бу масала мияни яратган Парвардигор Яҳовага маълум. У, бу сирни Муқаддас Китобда очиб бермоқда. Ундан қуйидаги ҳақиқатни билиб оламиз: одам ўлганида йўқ бўлиб кетади. Ўлим ҳаёт билан қарама-қаршидир. Ўлганлар на кўришади, на эшитишади ва на фикрлай олишади. Ўлимдан сўнг одамнинг танасидан чиқиб кетадиган ва боқий яшайдиган жони ёки руҳи йўқ *.\nОлов қаерга ғойиб бўлди?\n6 Сулаймон: «Тириклар ўлишини билади»,— деганидан сўнг: «Ўлганлар эса ҳеч нарсани билмайди»,— деб ёзган. Кейин гапида давом этиб, ўлганлар севишга ҳам, нафратланишга ҳам қодир эмаслигини таъкидлаган. Чунки «қабрда на иш, на режа, на билим, на донолик бор». (Воиз 9:5, 6, 10 ни ўқинг.) Шунингдек, Забурда айтилишича, одам ўлганидан сўнг унинг «ўй-фикрлари пучга чиқади». (Забур 146:4) Барчамиз ўткинчимиз ва танамиз ўлганидан кейин яшай олмаймиз. Ҳаётимизни шамда ёниб турган оловга ўхшатиш мумкин. Оловга пуфласангиз, у бошқа бир жойга кўчиб бормайди, балки йўқ бўлиб қолади.\nЎЛИМ ТЎҒРИСИДА ИСО МАСИҲНИНГ ФИКРИ\n7. Исо ўлимни нима билан таққослаган?\n7 Исо Масиҳ ўлганларнинг ҳолати тўғрисида билар эди. Масалан, Лазар исмли яқин дўсти қазо қилганида Исо шогирдларига: «Дўстимиз Лазар ухлаб қолди»,— деб айтган. Шогирдлар Лазар касалликдан тузалиш учун ухлаб ётгани тўғрисида гап кетяпти, деб ўйлашган. Лекин улар янглишган. Шунда Исо уларга очиғини айтган: «Лазар вафот этди». (Юҳанно 11:11–14 ни ўқинг.) Эътибор беринг, Исо ўлимни уйқу билан таққослаган. Лазар на осмонга кетган, на оловли дўзахга тушган. У на фаришталар, на оламдан ўтган аждодлари билан кўришган. Шунингдек, Лазар бошқа танада қайта туғилмаган. Ўлиб, у худди тушдан холи қаттиқ уйқуга кетгандай бўлган. Бошқа оятларда ҳам ўлим уйқу билан солиштирилган. Масалан, Исонинг шогирди Стефан тошбўрон қилиб ўлдирилганида, у ҳақида: «Ўлим уйқусига кетди»,— деб ёзилган. (Ҳаворийлар 7:60, изоҳ.) Шу каби Исонинг издоши Павлус ҳам ўз давридаги айримлар ҳақида: «Ўлим уйқусига кетган»,— деб ёзган эди. (1 Коринфликларга 15:6, изоҳ.)\nЯҳова инсонларни ер юзида абадий яшаш учун яратган\n8. Ўлим Худонинг ниятига кирмаганини қаердан биламиз?\n8 Ўлим Худонинг ниятига кирганмиди? Асло! Тангри Яҳова одамлар ер юзида абадий яшашини истаган. Бу китобнинг бошида билиб олганимиздай, Худованд илк инсон жуфтини жаннатмакон ерга жойлаштириб, уларга мукаммал соғлик ато этган. Ҳа, Яҳова уларга фақат яхшилик тилаган. Ўзингиз ўйлаб кўринг, меҳрибон ота-она болалари қариб ўлишини хоҳлайдими? Албатта йўқ! Яҳова ҳам ер юзидаги фарзандларини севади ва улар чексиз бахт-саодатдан баҳраманд бўлишини истайди. Муқаддас Китобда инсонлар ҳақида: «[Яҳова] инсон қалбига абадийлик туйғусини солди»,— деб ёзилган. (Воиз 3:11) Худо бизни абадий яшаш истаги билан яратган ва бу истакни амалга ошириш учун барча чораларни кўриб қўйган.\n9. Яҳова Одаматога нимани тақиқлаган ва нега бу буйруққа бўйсуниш қийин эмас эди?\n9 Унда нега одамлар ўлади? Бу саволга жавоб топиш учун, илк эркак ва аёл билан нима содир бўлганини кўриб чиқайлик. Муқаддас Китобда: «Аллоҳ Яҳова кўзга ёқимли ва емоққа яхши бўлган турли дарахтларни ўстирди»,— дейилган. (Ибтидо 2:9) Лекин Худо бир нарсани тақиқлаган эди. У Одаматога шундай деган: «Боғдаги ҳар қандай дарахтнинг мевасидан тўйгунингча еявер. Аммо нима яхши ва нима ёмон эканини билдирадиган дарахтнинг мевасидан емаслигинг керак, акс ҳолда, ундан еган куни ўласан». (Ибтидо 2:16, 17) Бу буйруққа бўйсуниш қийин эмас эди. Сабаби, Одамато билан Момоҳаво боғдаги бошқа кўпгина дарахтларнинг мевасидан ейиши мумкин эди. Бу, уларга барча нарсани, жумладан, мукаммал ҳаётни ато этган Худога миннатдорчилик билдириш имконини берарди. Итоаткорлиги билан улар Аллоҳнинг ҳокимиятини ҳурмат қилаётганини ҳамда Унинг севги ила берган йўл-йўриғига амал қилишни истаётганини кўрсатишарди.\n10, 11. а) Қай йўсин илк жуфтлик Худога итоатсизлик қилди? б) Нега Одамато билан Момоҳавонинг итоатсизлигини оқлаб бўлмайди?\n10 Минг афсуски, илк жуфтлик Худога бўйсунмасликни танлади. Илондан фойдаланиб Шайтон Момоҳаводан: «Худо боғдаги ҳеч бир дарахтнинг мевасидан еманглар, деб айтгани ростми?» — дея сўради. Момоҳаво шундай жавоб берди: «Боғдаги дарахтларнинг мевасидан ейишимиз мумкин. Лекин Худо боғнинг ўртасидаги дарахтнинг меваси ҳақида: “Ундан еманглар, унга тегманглар. Акс ҳолда, ўласизлар”,— деб айтган». (Ибтидо 3:1–3)\n11 «Асло ўлмайсизлар,— дея давом этди Шайтон,— Худо биладики, ундан еган куниёқ кўзларингиз очилади ва сизлар Худо каби нима яхши ва нима ёмон эканини биладиган бўласизлар». (Ибтидо 3:4, 5) Шайтон Момоҳавони тақиқланган мевани еса бахтлироқ бўлишига ишонтирмоқчи эди. Унинг фикрича, Момоҳаво нима яхши ва нима ёмон эканини ўзи ҳал қила оларди ва истаганча йўл тутиши мумкин эди. Шунингдек, Шайтон Яҳовани ўша мевани ейишнинг оқибатлари ҳақида ёлғон гапирганликда айблади. Хуллас, Момоҳаво Шайтонга ишониб, нафақат ўзи мевадан еди, балки эрини ҳам ўзига шерик қилди. Улар буни била туриб қилишди. Чунки улар қилаётган ишни Худо тақиқлаганини аниқ билишарди. Мевадан еб, улар оддий ва оқилона буйруққа қулоқ солишмади. Улар самовий Отасини ва Унинг ҳокимиятини писанд қилишмади. Меҳрибон Яратувчисига нисбатан бундай ҳурматсизликни ҳеч оқлаб бўлмайди!\n12. Қандай мисол Яҳованинг ҳис-туйғуларини тушунишимизга ёрдам беради?\n12 Мисол учун, болаларингизни жон куйдириб катта қилсангиз-у, улар сизни на севишса, на ҳурмат қилишса, бу юрагингизга қаттиқ ботмасмиди? Энди, Одамато билан Момоҳаво исён қилганида Яҳованинг дили қанчалик оғриганини бир тасаввур қилинг!\nОдамато тупроқдан яратилган ва тупроққа қайтган\n13. Яҳова Одаматога нима деган ва бу сўзлар нимани англатарди?\n13 Яҳова итоатсиз Одамато билан Момоҳавонинг ҳаёти абадий давом этишига йўл қўя олмас эди. Худованд огоҳлантирганидай улар ҳаётдан кўз юмишди, яъни йўқ бўлиб кетишди. Улар нариги дунёда ҳаётини давом эттиришмаган. Буни, Яҳова Одаматони жавобгарликка тортаётиб айтган қуйидаги сўзларидан биламиз: «Сен тупроқдан яралгансан ва тупроққа [қайтасан]... Чунки сен тупроқдирсан ва тупроққа қайтасан». (Ибтидо 3:19) Аллоҳ Одаматони ернинг тупроғидан яратган. (Ибтидо 2:7) Яратилишидан олдин Одамато ҳеч қаерда бўлмаган. Шунинг учун «тупроққа қайтасан» деган сўзлар, Одаматонинг шунчаки йўқ бўлиб кетишини англатар эди. Одамато ўзи олинган тупроқ каби жонсиз бўлиб қолади.\n14. Одамлар нега ўлади?\n14 Агар Одамато билан Момоҳаво Худога қулоқ солишганида ҳозир ҳам тирик бўлишарди. Одамато гуноҳ ва ўлимни барча авлодларига мерос қилиб бергани сабабли биз ҳам ўлимга дучор бўляпмиз. (Римликларга 5:12 ни ўқинг.) Гуноҳ наслдан наслга ўтадиган хавфли касалликка ўхшайди. Ундан ҳеч ким қочиб қутула олмайди. Унинг оқибати ўлим, лаънатдир. Ўлим дўст эмас, душмандир. (1 Коринфликларга 15:26) Ушбу шафқатсиз душмандан бизни халос қилиш учун тўлов тақдим этган Худойимиз Яҳовадан миннатдор бўлсак арзийди!\nЎЛИМ ТЎҒРИСИДА ҲАҚИҚАТНИ БИЛИШ ТАСАЛЛИ БАҒИШЛАЙДИ\n15. Нега ўлим тўғрисида ҳақиқатни билиш тасалли бағишлайди?\n15 Ўлганларнинг ҳолати ҳақида Муқаддас Китобдан билиб олаётганларимиз чиндан ҳам тасалли беряпти. Кўриб турганимиздай ўлганлар на азоб чекади, на оғриқни сезади. Улар билан на сўзлаша оламиз, на уларни эшита оламиз. Марҳумлар бизга на ёрдам бера олади, на ёрдамимизга муҳтож. Улар зиён етказишга ҳам ожиз, шу сабабли улардан қўрқишга ҳеч қандай асос йўқ. Бироқ диний устозларнинг кўпи ўз дуолари билан ўлганларга ёрдам бера олишларини айтишади ва бунга ишонганлар эвазига пул беришади. Лекин ўлим тўғрисида ҳақиқатни билиш бунга ўхшаш ёлғонлардан бизни ҳимоя қилади.\n16. Аксарият динларга ким ва қандай таъсир ўтказяпти?\n16 Кўп динларнинг таълимоти Муқаддас Китобда айтилганларга мувофиқми? Аксарият динларда бундай эмас. Нега? Чунки уларнинг таълимотлари Шайтоннинг таъсири остида вужудга келган. Шайтон сохта диндан фойдаланиб одам ўлганидан сўнг нариги дунёда яшашни давом эттиришига ҳаммани ишонтирмоқчи. Бу ва шу каби бошқа сохта таълимотларни бир-бирига боғлаб, Шайтон одамларни Тангри Яҳовадан узоқлаштиради. Қандай қилиб дейсизми?\n17. Нега абадий азоб ҳақидаги таълимот Худонинг номига доғ туширади?\n17 Юқорида айтилганидай, баъзи динларда ёмон ишлар қилган одамлар оловли дўзахда абадий азоб чекади, деган таълимот мавжуд. Бу таълимот Худонинг номига доғ туширади. Меҳрибон Тангримиз Яҳова ҳеч қачон бундай қилмайди. (1 Юҳанно 4:8 ни ўқинг.) Масалан, итоатсиз ўғлини жазолаш учун унинг қўлини оловда куйдирган ота ҳақида нима деб ўйлаган бўлардингиз? У билан яқиндан танишишни истармидингиз? Уни янада ҳурмат қилармидингиз? Қайдам. Ҳойнаҳой, у жуда шафқатсиз деган фикрга борардингиз. Шайтон ҳам Яҳова одамларни абадий қийнашига бизни ишонтирмоқчи.\n18. Ўлганлар билан боғлиқ қандай сохта таълимот мавжуд?\n18 Шайтоннинг яна бир сохта таълимоти мавжуд. Унга биноан тириклар ўлганларнинг руҳига ҳурмат кўрсатишлари керак. Чунки ўлганларнинг руҳи ё дўстга ёки ашаддий душманга айланар экан. Кўпчилик бу таълимотга ишонади. Шунинг учун одамлар ўликлардан қўрқиб, уларнинг шаънига дуолар ўқийди ва уларга сиғинади. Муқаддас Китобга биноан эса марҳумлар ўлим уйқусида ва фақат ҳақ Худо, Парвардигори Олам Яҳова топинишимизга лойиқ. (Ваҳий 4:11)\n19. Ўлим тўғрисида ҳақиқатни билиш Муқаддас Китобдаги қайси таълимотни тушунишга ёрдам беради?\n19 Ўлим тўғрисида ҳақиқатни билиш сизни сохта дин таълимотларига алданиб қолишдан ҳимоялайди. Шунингдек, Муқаддас Китобдаги бошқа таълимотларни яхшироқ тушунишингизга ёрдам беради. Масалан, нариги дунё йўқ эканини англаганингизда, ер юзидаги жаннатда абадий яшаш умиди нақадар бебаҳо эканини тушунасиз.\n20. Келаси бобда қайси савол кўриб чиқилади?\n20 Қадимда яшаган художўй инсон Аюб шундай саволни кўтарган эди: «Агар одам ўлса, у яна яшай оладими?» (Аюб 14:14) Хўш, вафот этган киши яна ҳаётга қайтиши мумкинми? Бу борада Муқаддас Китобда тасалли берадиган таълимот ёзилган. Келаси бобдан бу ҳақида билиб оламиз.\n^ абз. 5 «Жон» ва «руҳ» тўғрисида 208–211- саҳифалардаги Иловадан билиб олиш мумкин.\nЎлганлар на кўради, на эшитади, на фикрлай олади. (Воиз 9:5)\nЎлганлар уйқуга ўхшаш ҳолатда, улар азоб чекмайди. (Юҳанно 11:11)\nОдаматодан мерос бўлиб ўтган гуноҳ дастидан ўлимга дучормиз. (Римликларга 5:12)


"Ҳокимнинг буйруғига қарамай, бизни барибир пахтага олиб кетишмоқда"\nБу буйруқ Тошкент Облздравидан¸ 26 август кунги¸ 287-рақамли. Бу ерда 4-пунктда ходимларни пахтага мажбурий жўнатмаслик ҳақида қатьий айтилган! Шифохонамиз бош врачи эса "бу буйруқ сизларга таaллуқли эмас", деди.\nБиз: "Ахир бу буйруқ-ку," деб эътироз билдирдик. “Қолаверса, телевизорда ва ижтимоий тармоқларда мажбурий эмас," деб айтсак, "Интернетдаги барча сўзлар - "утка"! Пахта - мажбурий," деб таькидлади. "Пахтага ҳамманг борасан, тамом-васаллом! Ўзинг бормасанг, одам жўнат, деди.\nБиз тушунмай қолдик..."Утка" нима дегани экан?\nНаҳотки, Тошкент вилояти Соғлиқни сақлаш бошқармаси буйруғи "утка" бўлса? Биз ҳамширалар ўтган йили ҳам пахтага борар эдик, олдиндан унга тайёрланар эдик. Яъни ойлигимиздан оз миқдордан четга қўйиб, бир неча ойда пахта пулини йиғиб кўяр эдик. Пахта мавсуми бошланди, дейиши биланоқ, йил бўйи йиққан пулимизни бериб, пахтадан қолардик. Бултур 600 минг эди! Бу йил эса янада ошибди. Пахта ҳашари бўлмаслигини эшитиб, қувондик ва пахтага йиққан пулга болаларимизга яхши кийим қилдик янги ўқув йилига. 3 фарзандим бор. Барчаси мактаб ўқувчиси. Энди ғафлатда қолдим телевизордаги ва ижтимоий тармоқлардаги гапларга ишониб, энди нима қиламан? Пулни қаердан топаман, ахир алдандимку!\nАнгрен оммавий пахтага! Сешанба куни ҳамма чиқиб бўлади¸ ҳамширалар ва ўқитувчилар!


10:51 / 16.11.2016 36101\nУкраина БМТ Бош Ассамблеяси 3-қўмитасида Қримдаги инсон ҳуқуқлари билан боғлиқ вазиятни қораловчи ҳамда Россияни яриморолга халқаро кузатувчиларни киритишга чақирувчи резолюция қабул қилинишига эришди, деб хабар бермоқда ТАСС агентлиги.\nҲужжатни 73 мамлакат, хусусан, АҚШ, Буюк Британия, Канада ва ЕИ мамлакатлари маъқуллаган. 23 давлат, жумладан Россиядан ташқари, Ўзбекистон, Арманистон, Беларусь, Венесуэла, Хитой, КХДР, Ҳиндистон, Эрон, Қозоғистон, Сербия ва Сурия қарши овоз берган. 76 мамлакат, Қирғизистон ва Тожикистон ҳам бетараф қолган.\nБундан ташқари, резолюция РФ Олий суди томонидан 2016 йил 26 апрелда қабул қилинган қарорни "бекор қилиш"ни талаб қилган. Россия Олий суди ўша қарори билан "Қрим-татар халқи мажлиси" жамоат ташкилотини экстремистик, деб топган ва Россия ҳудудида тақиқлаган эди.


Тошкент-Навоий йўналишидаги йўловчи самолёт шошилинч ортга қайтишга мажбур бўлди - 20.10.2016, Sputnik Ўзбекистон\n19 октябрь куни Тошкент аэропортидан Навоийга рейсни амалга ошириши керак бўлган IL-114 самолёти зудлик билан яна Тошкентга қайтиб қўнган 20.10.2016, Sputnik Ўзбекистон\n13:01 20.10.2016 (янгиланди: 13:05 20.10.2016)\n19 октябрь куни Тошкент аэропортидан Навоийга рейсни амалга ошириши керак бўлган IL-114 самолёти зудлик билан яна Тошкентга қайтиб қўнган\nТОШКЕНТ, 20 окт — Sputnik. Тошкент-Навоий авиарейси 19-октябр куни техник сабабларга кўра вақтинча тўхтатилган. Йўловчилар белгиланган мазилларига фақатгина тушдан сўнг етиб борган, деб хабар қилди Спутник мухбирига Тошкент аэропорти матбуот-хизмати вакили.\nАэропорт вакилининг хабарига мувофиқ, Тошкент-Навоий рейсидаги самолёт белгиланган вақт — 8:10да ҳавога кўтарилган, аммо тезда ортга қайтишга мажбур бўлган. Йўловчиларга ушбу ҳолат техник носозлик туфайли юзага келгани айтилган. Йўловчилар ва экипаж аъзоларига ҳеч қандай зарар етмаган.\n15.22да лайнер такроран Тошкентга томон учган ва бу сафар кўзланган манзилига етиб борган.


СЎНГГИ ҚЎРҒОН ҲИМОЯСИ - blog.xabar.uz\nСЎНГГИ ҚЎРҒОН ҲИМОЯСИ\n“Жамият”да кўрдим: бир йигитни ўз хотини урармиш, айтганини қилмаса, кунини кўрсатармиш.\n“Er” билан “yer”\nТасаввуримни “ёқаман”. Ота – Ҳожибой Тожибоевнинг мухлиси, айниқса, “Ақлинг бўлса, қизларнинг гумбурлаганига уйлан... Мана, қўшнимизнинг қизига уйлан – ернинг жигарини суғуриб олади”, деган жойларида буралиб қолади. Қолаверса, “гумбурлаган” келин гектарга экилган пиёзларни йиғиб олишда ҳам тайёр ёрдамчи-да.\nОна “сарпо-суруқ, расм-русум” деган тузалмас касалга чалинган. Даволанишга-ку, умуман ҳуши йўқ. Нима, қўшни қизнинг отаси Россиядан жарақ-жарақ пул жўнатишини билиб ҳам жим ўтирсинми?..\nЙигит-чи, бор-йўғи 17 га кирган. Ким қўйибди унга хотин танлашни...\nКелин бўлмиш эса кирилл-лотин графикасида аралаш ўқиш бахтига сазовор бўлганлардан. Болапақирнинг айтишича, ҳамма муаммо шунда эмиш. Яъни хотин ака “er” билан “yer” битта нарса эмаслигини билмайдилар...\nВоқеанинг қолганини эса “Жамият”дан топасиз.\nРанг-баранг давлатлар чегаралари билан ажралиб турадиган сиёсий харитани кўргансиз. Бугунга келиб, ана шу чегараларгина ҳимоя қилинади. Лекин энди аҳолисини бўйин сундириш учун мамлакатларни босиб олиш шартмас. “Овертон туйнуги”дан қаралса, тизимли, узоқ йилларга мўлжалланган режа асосида “чегарасиз босқин” операцияси кетаётгани яққол кўринади. Энди бир аёлнинг эрини пичоқлаб қўйиши ёки бўғиб ўлдириши тасодиф бўлолмайди. Энди у – махсус ҳаракат (ёки ҳаракатсизлик) натижасидир.\n“Мафкура полигонлари атом полигонларидан кучлироқ”-да, ахир, барака топгурлар (лекин замонавий кузатувлар мафкура полигонлари кучи атом полигонлари кучига тўғри пропорционал эканини кўрсатмоқда).\nАллақачон “аёл – одам эмас” деган хулосага келгандир таниш “Жамият”имиздаги эр. Тўғри, Одам – эркак. Аёл – Ҳаво, эркак нафас оладиган ҳаво. Шунчаки, ҳавода вирус яхшироқ тарқалади ва даҳшатлироқ оқибатларга олиб келади (чунки ундан болалар ҳам нафас олишади-да). Шунинг учунми, аёлларнинг фитнага иммунитети пастроқ. Буни яхши билган ҳолда Бразилиями, Мексиками, Ҳиндистонми тарафларда тайёрланган, мия фалажлигига олиб келувчи “қирғин қуроллари” зомбиқутиларда пайдар-пай экспорт қилинмоқда. Ҳавомизни бузиб, ҳаётимизни заҳарлаб, биз, эркакларни кучсизлантириш орқали сўнгги қўрғонимиз – оиламизга ҳам эга чиқишмоқчи.\nАжойиб кунларнинг бирида аёлингиз ойнага қараб, ўзини сизнинг хотингиз эмас, балки “(ичида бегона эркаклар тўлиб-тошган хизмат кўрсатиш) жамият(и)нинг тенг ҳуқуқли аъзоси” сифатида кўра бошласа, унга “импортний” вирус юққани аниқ. Агар сзга қўшҳўкизлардан бири эмас, хотин керак бўлса, кечиктирмай, уй шароитида даволаш курсини бошлаш зарур. Бундай ҳолатда ота-боболаримиз синовидан ўтган “Аёлни асраб қолишнинг 3 босқичли тизими”ни тавсия қилишим мумкин.\n1-босқичда “Ичкари эшик ичи”да тўла ҳукмронлик ўрнатишга тўғри келади. Масалан, сиз бошдан-оёқ юрак шаклидаги аёлни кўрганмисиз? Йўқми?.. Демак, аёлнинг юракдан бошқа ҳам забт этиш керак бўлган аъзолари бор... Бу мақола ўқувчиларининг ёши ҳақида тўлиқ маълумотга эга бўлмаганим учун, баъзи тафсилотларга тўхталмайман. Лекин “Ичкари эшик ичи”да назоратни тўлиқ қўлга олиш “жамиятнинг тенг ҳуқуқли аъзоси” ташхиси қўйилган бемор ўзини аёлдай, сизни эса эркакдай ҳис қилишни бошлашида муҳим қадам ҳисобланади.\n2-босқичда “Ташқари эшик ичи”да иқтисодий назорат ўрнатилади. Бу жараёнда “Нарх-наво кўтарилиб кетди”, “Яшаш қийин бўлиб қолди” каби ибораларни овоз чиқариб айтиш тақиқланади. Кунига 100 мартадан “Эркак киши бой бўлишга мажбур”, дея қайтарилади (баъзи ҳолларда ушбу сеҳрли сўзлар амалга ошиши учун оз-моз ҳаракат талаб қилиниши ҳам мумкин). Чунки бу босқичда “бемор” хаёлини Туркия, БАА (Дубай шу мамлакатдамиди?) каби давлатларга бориб, ўз ҳисобидан “даволаниб” келиш ҳақидаги зарарли ўйлар эгаллаб олмаслиги муҳим. Давола(ни)шнинг ушбу босқичида ўзига “оила бюджети ёрдамчиси” дея ном қўйиб олган бемор аста-секин “меҳрибон умр йўлдоши”га айланиб боради.\n3-босқич эса “Ташқари назорати” деб номланади. Киши бунда кўча-кўйдаги ҳаракатларини, ўзини, кўзини тартибга солиши шарт (бу қадам “ичкари эшик ичи”да ҳукмронлик ўрнатишда ҳам муҳим ҳисобланади). Яна, ўзига раво кўрилган нарсалар қўл остидагиларга ҳам илинилади, уларнинг ҳаққига тўла риоя қилинади. “Кўча хандон – уй зиндон”, “Эркак киши уйдан етти қадам чиқса – бўйдоқ” каби вирусли иборалар хотирадан буткул ўчирилади. Зиммага уларни эслатадиган “ҳамтовоқ”лардан йироқ туриш мажбурияти олинади. Ушбу вазифалар муваффақиятли уддалангани беморнинг кўча тўла “танг (узр, “тенг” демоқчи эдим) ҳуқуқлилар”дан кўра кўпроқ ҳақларга эгалигини тушуна бошлашида кўринади.\nБитта ёмон ва битта яхши хабар\nЁмони: қўрғонингиз эгалигига кўз тикканлар ҳеч қачон фикридан қайтмайди. Оилангиз чегаралари эса давлат чегаралари эмас (яъни, кўп сонли армия мададини кутиб, овора бўлманг...) Демак, доимий “жанг майдонида” кичик ватанингиз манфаатларини ҳимоя қиладиган ёлғиз ўзингизсиз.\nЯхши хабарни эса Расулуллоҳдан (с.а.в) эшитинг: “Сизларнинг яхшиларингиз ўз аҳлига яхшиларингиздир”.\nЖазо кунида Энг Яхшимиз берадиган яхши “тавсияномага” эҳтиёжи бор яхшилар қани энди?..\n4.13 / 23\nAjoyib mavzu va o'zgacha yondashuv! Menga juda yoqdi. Muallifga omad!!!\n4.5 Мубашшир Аҳмад 31/05/2018\n4 Саид-Абдулазиз Юсупов 31/05/2018\n4 Давронбек Тожиалиев 31/05/2018\n"Оғир" тилда ёзилибди.\n4 Уйғун Ғафуров 31/05/2018\n4 Расул Кушербаев 31/05/2018\n3.5 Қаҳрамон Асланов 01/06/2018\nЁзиш услуби жуда чиройли. Коса тагида нимкоса фикрлар кўп экан. Кейинги постларда бирор суратларданам қўшилса бунда.нда ўқимишли пост бўлади.\n4 Адҳам Отажонов 01/06/2018\n4.5 Тўлқин Юсупов 01/06/2018\n4 Маҳсуджон Асқаров 01/06/2018\n0.5 Иноят Садикова 02/06/2018\nAyol “жамиятнинг тенг ҳуқуқли аъзоси” !!! Bunday o'ta subyektiv, "bir hil razmerli" receptlar jamiyatga zarar keltirsa keltiradiki, foyda keltirmaydi. Uzr, postingizni ayollarga nisbatan haqorat deb qabul qildim. Siz ko'targan mavzudagi holat bir istisno edi. To'g'risi, ko'pchilik ayollar mazza qilib kulishdi "shuuuncha ayol asrlardan beri kaltak yeb yurganida bitta erkak ham yesa yebdi-da" deb. Fikrlaringiz albatta hurmatga sazovor, lekin mavzu aktual/ommabop emas, qaytangga jamiyatda ayol o'rnini tiklashga bo'lgan samaralarni kuchaytirishimiz lozim. Oilaviy munosabatlarga o'zgacha yondashib, muammolarni kesatiq gaplar bilan emas, o'z nomlari bilan atab, ularga yechimni birgalikda ahtarishimiz kk. Bularni barchasini inobatga olmasak ham, blogpost mazmuni uning shakliga to'g'ri kelmagan. Faqat tasavvurni ishlatib bitiradigan ish (mavzu) emas bu. Fikrlar o'ta sayozligicha qolib ketgan.\n4.5 Шерзод Шерматов 02/06/2018


Сомнол – medu.uz – Дорилар ҳақида маълумотлар ўзбек тилида\nHome Йўриқномалар Сомнол\nПрепаратнинг савдо номи: Сомнол®\nТаъсир этувчи модда (ХПН): зопиклон (zopiclonum)\nёрдамчи моддалар: сувсиз кальций гидрофосфати; картошка крахмали; магний стеарати, кремний диоксиди; натрий крахмалгликоляти (А тури);\nқобиқ таркиби: оқ Опадрай 33G28707 (гипромеллоза, титан диоксиди (Е171); лактоза моногидрати; триацетин; макрогол 3000).\nТаърифи: думалоқ, бир томони қавариқ, бир томони ботиқ рискали, оқ рангли қобиқ билан қопланган таблеткалар.\nСомнол (зопиклон) – циклопирролон ҳосиласи бўлган психотроп воситалари гуруҳига мансуб ухлатувчи восита ҳисобланади. У хлор ионлари ва ГАМК-рецепторлари учун каналнинг макромолекуляр комплекснинг таркибий ташкил қилувчи қисми бўлган бензодиазепин рецепторларига нисбатан юқори яқинликка ва танлаб таъсир қилиш хусусиятга эга. Зопиклон циклопирролон ҳосилалари учун специфик бўлган бензодиазепин рецепторларининг соҳалари билан боғланади ва бензодиазепин рецепторларининг конформациясида характерли ўзгаришлар чақириб, хлор каналини фаоллашишига олиб келади. Бунинг натижасида ГАМК нинг тормозловчи таъсири ва марказий нерв тизимининг турли соҳаларида нейронлараро ўтказувчанликни тормозланиши кучаяди.\nЗопиклон 7,5 мг дозада ичга қабул қилинганидан кейин тез сўрилади. Қон плазмасидаги максимал концентрациясига 0,5-1,5 соат давомида эришилади; препаратни қабул қилгандан сўнг 1 соатдан кейин препаратнинг 95% сўрилади. 5-15 мг доза диапазонида қон плазмасидаги препаратнинг концентрацияси ва доза орасида пропорционал корреляция кузатилади. Тақсимланиш ҳажми 100 л га тенг, дорининг тахминан 45% плазма оқсиллари билан боғланади. Кучсиз фармакологик фаолликка эга N-оксиди ва 2 та фаол бўлмаган метаболитларини ҳосил қилиб жигарда метаболизмга учрайди. Зопиклон ва унинг фаол метаболити N-оксидининг ярим чиқарилиш даври 3,5-6 соат чегараларида ўзгаради. Буйрак фаолиятини аҳамиятсиз ва ўртача бузилишлари зопиклоннинг кинетикасида аҳамиятли ўзгаришлар чақирмайди, яққол буйрак етишмовчилигида эса, концентрация–вақт эгри чизиғи остидаги майдонни, максимал концентрацияга эришиш вақти (Тmаx) ва ярим чиқарилиш даври (Т1/2) ошиши мумкин. Шунингдек кекса ёшдаги пациентларда ярим чиқарилиш даврини бироз ошиши кузатилади.\nБуйрак фаолияти бузилиши бўлган пациентларда даволашни 3,75 мг (1/2 таблеткалар) тенг дозада бошлаш тавсия этилади, гарчи ушбу гуруҳ пациентларида препаратнинг тўпланиши аниқланмаган бўлсада.\nЖигар фаолиятини бузилиши бўлган пациентларда 3,75 мг га тенг дозадан бошлаш тавсия этилади, чунки ушбу гуруҳ пациентларда препаратни чиқарилиши пасаяди. Зарурати бўлган ҳолда пациентнинг сезувчанлигини эътиборга олиб, дозани 7,5 мг гача эҳтиёткорлик билан ошириш мумкин.\nБолаларда қўлланиши: Сомнолни болаларда қўллашнинг самарадорлиги ва хавфсизлиги аниқланмаган, шунинг учун педиатрия амалиётида сомнол қўлланмайди.\nБаъзида сомнол қабул қилаётган пациентларда юқори сезувчанлик реакциялари, масалан, эшакеми ёки тери тошмаси, жуда кам ҳолларда – анафилактик реакциялар ва/ёки ангионевротик шиш ривожланиши мумкин.\nСомнолни қуйидаги ҳолларда қўллаш мумкин эмас:\nАлкоголь Сомнолнинг седатив таъсирини кучайтиради. Шунинг учун ушбу воситалар бирга қўлланганида, уйғонгандан кейин уйқучанлик кузатилиши мумкин, бу ўз навбатида транспорт воситаларини бошқариш ёки турли техник ускуналарда операторлик ишини бажаришда салбий таъсир кўрсатиши мумкин.\nСомнолнинг МНТ га таъсирини МНТ фаолиятига сусайтирувчи таъсир кўрсатувчи бошқа дори воситалари кучайтириши мумкин. Сомнолни антипсихотик (нейролептик) воситалар, ухлатувчи, анксилотик/седатив воситалар, антидепрессантлар, наркотик анальгетиклар, тиришишга қарши воситалар ва оғриқ қолдирувчи, шунингдек седатив хусусиятларга эга гистаминга қарши воситалар билан бирга қўллашдан олдин, кутилаётган терапевтик самарани синчиклаб баҳолаш керак.\nСомнолни наркотик анальгетиклар ва барбитуратлар билан мажмуада қўллаш, нафасни сусайиши хавфини чақириши мумкин. Дозани ошириб юбориш ўлим билан якунланиши мумкин.\nЖигар ферментларининг ингибиторлари билан бирга қўлланса, айниқса цитохром Р450 (масалан, эритромицин антибиотики, квинупристин/далфопристин, замбуруғларга қарши препаратлар итраконазол, кетоконазол билан) таъсири кучаяди. Бироқ бир вақтда карбамазепин, фенитоин ёки рифампицинни қўллаш (жигар ферментларининг фаоллигини кучайтирадилар) Сомнолнинг терапевтик самарасини пасайтиради.\nСомнол таблеткасининг қобиғи таркибига лактоза кирувчи бўёвчи сақлайди, шунинг учун галактозани туғма ўзлаштираолмасликда, лактаза танқислиги ёки глюкоза-галактоза мальабсорбция бўлган пациентларга, ушбу дорини буюриш мумкин эмас.\nЖигар ва буйрак фаолиятини бузилиши бўлган пациентларда, шунингдек кекса одамларда ва нафас етишмовчилиги бўлган пациентларда Сомнол эҳтиёткорлик билан қўлланади (дозани камайтириш тавсия этилади) (Қўллаш усули ва дозалари бўлимига қаранг).\nСомнолни алкоголизми бўлган ёки анамнезида ўрганиб қолишлар/қарамлик бўлган пациентларга буюрилганда алоҳида эҳтиёткорликка риоя қилиш лозим.\nСомнол билан даволаш вақтида парадоксал руҳий реакцияларни пайдо бўлиши ҳақида маълумотлар бор (Ножўя таъсирлари бўлимига қаранг).\nБензодиазепинлар ва уларнинг аналоглари бир неча ҳафта давомида такроран қўлланганида таъсири самарадорлигини камайиши мумкин, бироқ сомнол қўлланганида аҳамиятли ўрганиб қолиш (толерантлик) ҳоллари аниқланмаган. Агар препарат тавсияларга мос равишда 4 ҳафтадан ошмаган ҳолда ишлатилса, толерантликни пайдо бўлишини эҳтимоли кам. Дозани ошириш мумкин эмас.\nСомнол, бензодиазепин ва уларнинг аналогларига ўхшаб (ҳаттоки терапевтик дозаларда), жисмоний (соматик) ва руҳий қарамлик ёки толерантликни чақириш мумкин. Қарамликни ривожланиш хавфи дозани оширилишида ва узоқ муддатли даволаганда, шунингдек бошқа бензодиазепин билан мажмуада ошиши мумкин. Бироқ, агар даволаш курси 4 ҳафтадан кам бўлса, хавф камлигича қолади.\nСомнол антидепрессант ҳисобланмайди. Агар уйқусизлик депрессия билан боғлиқ бўлса, у ҳолда Сомнолни қўллашдан олдин уни бартараф қилиш лозим. Бензодиазепинлар ва уларнинг аналогларини депрессияни даволаш учун ва у чақирган хавотирликда монотерапияда фойдаланиш мумкин эмас, чунки улар ўз жонига қасд қилиш фикрларини уйғотиши мумкин.\nСомнол қабул қилган ва тўлиқ уйғонмаган пациентларда, уйқучанлик ва бошқа аналогик ҳаракатлар, масалан “автомобилни бошқариш”, овқатни тайёрлаш ва қабул қилиш ёки телефонда суҳбатлашиш, бундай ҳатти-ҳаракатларга кейинги амнезиялар кузатилади. Алкоголь ва МНТ ни сусайтирувчи бошқа воситаларни Сомнол билан бир вақтда қабул қилиш, шунингдек Сомнолни максимал тавсия этилган дозадан юқори дозада қўллаш ҳам бундай ҳатти-ҳаракатларни ривожланиш хавфини оширади. Ушбу ҳатти-ҳаракатлар ҳақида хабар берган пациентларда даволашни тўхтатиш қатъий баҳоланган бўлиши лозим.\nКлиник маълумотларнинг йўқлиги ва эҳтиёткорлик туфайли, сомнолни ҳомиладорликнинг биринчи уч ойлигида қўллаш тавсия этилмайди. Сомнолни ҳомиладорликнинг охирги уч ойликда қўлланиши, янги туғилган чақалоқларда гипотермия, гипотония, нафасни сусайиши ва уйқучанликнинг белгиларини чақириши мумкин. Биринчи кунлари давомида абстинент синдромини пайдо бўлиши мумкин. Агар ҳомиладорликнинг охирги уч ойлигида Сомнолни қўллашнинг зарурати бўлса, доимо иложи борича минимал самарали дозани қабул қилиш лозим.\nАгар Сомнол репродуктив ёшдаги аёлларга буюрилса, сабаби агар ҳомиладорликка шубҳа бўлса ёки у режалаштирилаётган бўлса, дорини қабул қилишни тўхтатиш ҳақида қарор қабул қилиш учун, пациентлар шифокорга мурожаат қилишлари кераклиги ҳақида огохлантирилган бўлишлари керак.\nСомнолни кўкрак сутига чиқарилиши маълум. Эмизикли она томонидан уни қабул қилиниши чақалоқда седатив самарани (ҳолсизлик, тонусни пасайиши) чақириши мумкин. Шунинг учун эмизиш даврида сомнолни қўллашни тўхтатиш лозим.\nСомнол уйқучанликни чақирувчи седатив воситалар гуруҳига кириши туфайли, препаратни қабул қилгандан кейин транспорт воситаларини бошқариш ва турли мослама ва механизмларда операторлик ишини бажариши мумкин эмас.\nСимптомлари: Сомнолнинг дозаси ошириб юборилганида асосан марказий нерв тизимини (МНТ) сусайиши ривожланади, бунда уйқучанликдан то комагача бўлган симптомлар мажмуаси кузатилиши мумкин. Одатда МНТ нинг бу сусайиши пациент ҳаётига хавф солмайди. Бироқ, сомнол алкоголь ёки МНТ га сусайтирувчи таъсир кўрсатадиган бошқа воситалар билан мажмуада қўлланганида, дозани ошириб юборилиши оғир ва пациент ҳаёти учун хавфли бўлиши мумкин.\nДаволаш: нафасни нормаллаштириш ва юрак фаолиятига асосий эътиборни қаратган ҳолда, симптоматик ва тутиб турувчи даволашдан фойдаланилади. Заҳарга қарши модда сифатида бензодиазепин рецепторларининг антагонисти бўлган флумазенилни ишлатиш мумкин. Агар дозани ошириб юборилиш ташҳиси препарат қабул қилинганидан кейин дарҳол аниқланган бўлса, меъдани ювишни ўтказиш мақсадга мувофиқдир. Сомнолнинг дозаси ошириб юборилганида гемодиализдан фойдаланиш терапевтик самара бермайди.\n10 таблеткадан поливинилиденхлорид қопламали поливилхлорид плёнка ва алюмин фольгали контур ули ўрамда. 1 ёки 2 контур уяли ўрамдан қўллаш бўйича йўриқномаси билан картон қутида.\n3 йил. Ўрамида кўрсатилган яроқлилик муддати ўтгач препарат қўлланилмасин.


Баргдек тўкилиб кетсам унутмас мени боғим – Сурхон тонги\nБош саҳифа / Жамият / Баргдек тўкилиб кетсам унутмас мени боғим\nЯнвар 23, 2018\tЖамият Изоҳ қолдириш 849 Кўрилди\nБаъзан ўйлаб қоламан. Ўлим деган ҳилқат шунчалар яқин, шунчалар йироқ эканки, унинг огоҳлантирувчи қўнғироғию тайёргарлик кўришга имкон берувчи ишораси ҳам йўқ экан. Шунинг учун ҳам яхши инсоннинг ҳаётдан кутилмаганда кўз юмиши уни билганлар, таниганлар қалбини ҳамиша ларзага солади. Аммо ўлим ҳақ. Ҳақнинг иродасига эса қарши бориб бўлмайди.\nАна шундай хаёллар гирдобида киши бирдан ортга назар ташлаб, ўтиб кетган умр йўлларини сарҳисоб қила бошлайди. Ҳаммасини сарҳисоб қилаётиб, хатолари кўплигини сезиб қолади. Ҳали бажармаган, улгуролмаган ишлари борлигини, умр, атрофидаги одамлар ғаниматлигини англайди.\nАфсус ва надоматлар бўлсинки, куни кеча ўзиям дилбар, сўзиям дилбар, босган излариям дилбар бўлган яна бир қадрдонимиздан айрилиб қолдик. Вилоят Кенгаши депутати, Термиз ижтимоий-иқтисодий касб-ҳунар коллежида маънавият ва маърифат ишлари бўйича директор ўринбосари лавозимида ишлаган Дилбар Валиева қанчадан қанча эзгуликларни, нурдай тоза умидларни манзилга етказолмай мангуликка кетди. Босган изларидан маънавият унадиган азиз дўстимиз Дилбар энди йўқ. Баъзилар 100 йил яшаса ҳам элга ҳеч нима беролмасада, 44 йил яшаб минглаб шогирдлари қалбига маънавият ниҳолларини экиб кетган Дилбар Валиевани анчадан бери китоб билан ошно бўлган, китобни суйган, китобни муқаддас билиб, қорачиғидек асраган зиёли инсон сифатида танийман.\nДилбар Валиева 1974 йилда Термиз шаҳрида туғилган. Педагоглик фаолиятида ўзининг етук раҳбар ва малакали мутахассис эканини амалда исботлаган.\nАввало, у ўз ишини ҳар жиҳатдан пухта биладиган устоз эди. Ўзининг билими, тиришқоқлиги, интилиши туфайли оддий ўқитувчиликдан маънавият ва марифат ишлари бўйича директор ўринбосари лавозимигача бўлган вазифалар пиллапоясидан муваффақият билан изчил юксалди.\nДилбар билан 10 йилдан кўпроқ вақт маънавий-маърифий учрашувлар жараёнида яқиндан ҳамкорлик қилдик. Ўзаро суҳбат-мулоқотлар асносида бир-биримизга нисбатан ҳурмат-эътиборимиз ва меҳр-оқибатимиз ортиб борди.\nУнинг ходимлар ва хизматчиларга, ўқувчиларга нисбатан ҳамиша инсоний ва самимий муносабатда бўлишини кўп марта кузатганман. Ҳақиқатан ҳам, Дилбар ҳеч кимга овозини баланд кўтариб гапирмас, айрим ўқитувчиларга ўхшаб ўқувчиларига зарда қилмасди. Унинг топшириқларини ҳамма бирдек бажарарди.. Хонасига бирор юмуш ва илтимос билан кирган одам ундан рози бўлиб чиқиб кетганини кўриб, ҳар гал ҳавасим келган.\nҲа, бу дунёда яхши инсонларни учратиш ва улар билан ҳамкор-ҳамнафас бўлиб ишлаш ҳамиша ноёб ҳодиса экани бор гап. Шу маънода Дилбар Валиева юксак инсоний фазилатлар соҳиби, чин маънодаги ўзбек зиёлиси эди.\nЯхшидан боғ қолади, дейдилар. Дилбардан қобил фарзандлар, оқил шогирдлар, ҳовлисида ўз қўллари билан эккан дарахтлар ва гуллар, энг муҳими, қанчадан-қанча яхши сўзлар, мақолалар, ва яқинларига совға қилинган китоблар қолди.\nБу фидойи аёл умрини меҳнат билан ўтказди. Ва бу шарафли меҳнат унинг умрини безади. У шахсий манфаатидан, жамият ва миллат манфаатини ҳамиша устун қўйиб, ўқувчилари билан ишлашни, улар билан ёнма-ён туришни яхши кўрарди.\nДилбар Валиева маънавиятчи бўлибгина қолмай, яхшигина қалам соҳиби ҳам эди. “Маънавият ва ахлоқий тарбия”, “Ўқувчилар психологияси”, “Ота-оналар билан ҳамкорлик санъати”, “Маърифат ҳаёт йўлим” каби бир-биридан қизиқарли илмий-оммабоп рисолалар ва мақолалари вилоят ва республика матбуот нашрларида чоп этилган.\nМустақиллик йилларида Дилбар Валиева янада ғайрат ва шижоат билан ишлади. Вилоятимизда маънавиятни ривожлантиришда, уни янги поғоналарга кўтаришда муносиб ҳисса қўшди. Давлатимиз томонидан Дилбарнинг кўп йиллик самарали хизматлари муносиб қадрланди. Албатта, йиллар дарё мисол оқиб ўтаверади. Лекин Дилбар Валиевани таниганлар, билганлар унинг ҳақиқий инсонлигини, заҳматкашлигини унутмаслигига, ҳамиша нур ёғилиб турган самимий чеҳрасини бир умр қалбларида гавҳардай асрашларига ишонамиз.\nдепутат аёллари номидан\nОлдинги Фидоий шифокор